qundao/data-zh-poetry huggingface dataset:
寄云松先生隐居五首·其一
作者：蓝仁
朝代：明
体裁：五言律诗

风雨论交旧，林塘卜筑新。幽栖兼令弟，高卧愧时人。竹日明书帙，溪云覆钓缗。林居无俗客，麋鹿自相亲。
寄云松先生隐居五首·其三
作者：蓝仁
朝代：明
体裁：五言律诗

蜀郡文风盛，屏山道学高。承颜勤菽水，壮志耻蓬蒿。春日营三径，秋风叹二毛。时逢见烽火，转觉寸心劳。
寄云松先生隐居五首·其二
作者：蓝仁
朝代：明
体裁：五言律诗

济世须豪杰，斯人老涧阿。别离知己少，辛苦著书多。村晚收粳稻，天寒制芰荷。南山今夜月，谁听饭牛歌。
寄云松先生隐居五首·其五
作者：蓝仁
朝代：明

立雪平川日，同门最老成。干戈？死难，钓筑负平生。力尽追风雅，途穷念弟兄。遗编共朝夕，应见百年情。
寄云松先生隐居五首·其五
作者：蓝仁
朝代：明
体裁：五言律诗

立雪平川日，同门最老成。干戈�死难，钓筑负平生。力尽追风雅，途穷念弟兄。遗编共朝夕，应见百年情。
寄云松先生隐居五首·其四
作者：蓝仁
朝代：明
体裁：五言律诗

前贤已沦落，古学更谁知。临遍钟王帖，吟成魏晋诗。青灯怀旧雨，白首叹平时。亦有山林兴，何时共采芝。
寄云松昆仲
作者：蓝仁
朝代：明
体裁：五言律诗

丘园无雅况，经训有馀閒。偶过柴门外，相期药肆间。谈诗不知倦，看画欲忘还。二仲称仪表，衰容讵可攀。
寄云松昆仲
作者：蓝仁
朝代：明
体裁：七言律诗

秋山摇落正堪悲，苍狗浮云事不知。阅世祇应贫可免，闭门真与病相宜。坐依东壁看书倦，行过南园散药迟。笔砚重寻尘满几，故人已讶久无诗。
寄余复婴
作者：蓝仁
朝代：明
体裁：七言律诗

几年韬隐武夷山，肯向秋风换壮颜。卖药偶从城里过，围棋谁伴橘中閒。先天龟筴传神妙，何日刀圭乞火还。不信尘埃空老大，溪头已结屋三间。
寄余复婴
作者：蓝仁
朝代：明
体裁：五言律诗

道士清溪住，扁舟久未回。井垂霜后橘，门掩雨前苔。凫舄长相候，鱼书杳不来。虹桥他日宴，又负紫霞杯。
寄余复婴鍊师
作者：蓝仁
朝代：明
体裁：七言律诗

石鼓渡头呼钓船，幔亭峰下候真仙。川原雪霁浮春色，楼阁林深锁暮烟。游市悬壶凡几日，还山服药又千年。月间旧隐金蟾迹，拟借丹炉煮石泉。
寄余鍊师居玉蟾丹室
作者：蓝仁
朝代：明
体裁：七言律诗

湖海归来挂一瓢，玉蟾丹灶待重烧。内经黄帝留针诀，三品神农辩药苗。枫叶渔舟波澹澹，茶烟禅榻鬓萧萧。高秋拟借峰头鹤，共尔吹笙溯泬寥。
寄刘仲祥索贡馀茶
作者：蓝仁
朝代：明
体裁：七言律诗

春山一夜社前雷，万树旗枪渺渺开。使者林中徵贡入，野人日暮采芳回。翠流石乳千山迥，香簇金芽五马催。报道卢全酣昼寝，扣门军将几时来。
寄刘兰雪
作者：蓝仁
朝代：明
体裁：七言律诗

故人出处本随缘，近日清修拟学禅。爱子早承兵印重，在家先许佛灯传。长空澹澹云俱尽，清夜沈沈月正圆。我亦东林同社客，灰心世事了残年。
寄刘彦炳
作者：蓝仁
朝代：明
体裁：七言律诗

九曲溪头问草堂，名山不隐又还乡。画船邀客湖光近，金刹题诗竹影凉。帷幄十年心最苦，幅巾三径意何长。不知听罢山阳笛，泪向南云落几行。
寄周子冶
作者：蓝仁
朝代：明
体裁：五言律诗

周子能文士，携家入武夷。地幽真可隐，席暖不须移。融帐开何日，牙琴听有时。扁舟冲野雪，卧病久相思。
寄复婴本淳
作者：蓝仁
朝代：明
体裁：七言绝句

绝粒虚肠譬饿囚，无眠低户数更筹。仙家有说能飞解，不挟凡躯送十洲。
寄张云松
作者：蓝仁
朝代：明

关塞风尘暗，山林出处难。生涯谋钓艇，世事笑儒冠。有酒？长醉，无衣度苦寒。南山有奇士，扣角夜漫漫。
寄张云松
作者：蓝仁
朝代：明
体裁：五言律诗

关塞风尘暗，山林出处难。生涯谋钓艇，世事笑儒冠。有酒�长醉，无衣度苦寒。南山有奇士，扣角夜漫漫。
寄张云松
作者：蓝仁
朝代：明

谷口生涯已白头，量才揣分早知休。春风茆屋初巢燕，晓日桃林未放牛。儿拟力田承素志，客来扶杖共清游。南山芝草年年长，更与相寻绮里俦。杜甫平生草堂兴，老我正尔经营间。溪流浅似浣花水，秋色高并成都山。爱客自须开竹径，故人谁肯访柴关。吟边却忆张君子，危坐皋比也未閒。
寄张云松·其一
作者：蓝仁
朝代：明
体裁：七言律诗

谷口生涯已白头，量才揣分早知休。春风茆屋初巢燕，晓日桃林未放牛。儿拟力田承素志，客来扶杖共清游。南山芝草年年长，更与相寻绮里俦。
寄张云松·其二
作者：蓝仁
朝代：明
体裁：七言律诗

杜甫平生草堂兴，老我正尔经营间。溪流浅似浣花水，秋色高并成都山。爱客自须开竹径，故人谁肯访柴关。吟边却忆张君子，危坐皋比也未閒。
寄张兼善
作者：蓝仁
朝代：明
体裁：七言律诗

故人卜隐依山市，野老迁居到石村。浊酒近篘谋共醉，新诗未稳许同论。南风吹笋初成竹，前雨移松已引根。肯向草堂寻杜甫，百年地僻有柴门。
寄张孟方
作者：蓝仁
朝代：明
体裁：七言律诗

三年不见张君子，旧作书巢傍涧松。常与白云分主客，偶因明月想形容。饭牛短褐歌深夜，采药长镵度远峰。闻道近移毛义檄，掉头深入万山重。
寄彭穆之
作者：蓝仁
朝代：明
体裁：七言律诗

乡闾谁信合并难，数月曾无一日欢。酿酒祇应谋自醉，题诗未肯借人看。林间麋鹿全天性，涧底松筠保岁寒。青眼白头相望在，闭门高兴愧袁安。
寄文明病中
作者：蓝仁
朝代：明

童冠论交五十春，巷南巷北日相亲。年来颇恨俱衰病，欲候平安却问人。欲疗疮痍未有方，闭门扶枕换年光。从来祸福分淫善，天道如何转渺茫。
寄文明病中·其一
作者：蓝仁
朝代：明
体裁：七言绝句

童冠论交五十春，巷南巷北日相亲。年来颇恨俱衰病，欲候平安却问人。
寄文明病中·其二
作者：蓝仁
朝代：明
体裁：七言绝句

欲疗疮痍未有方，闭门扶枕换年光。从来祸福分淫善，天道如何转渺茫。
寄明之弟
作者：蓝仁
朝代：明
体裁：五言绝句

秋风长作客，南望一沾巾。茅屋生春草，归来相对贫。
寄李孟和
作者：蓝仁
朝代：明
体裁：五言律诗

同学朝冠士，投簪几日归。里中朱绂少，世上白头稀。陇黍登新酒，池荷足故衣。夕阳天际鸟，还向北林飞。
寄杜德基
作者：蓝仁
朝代：明
体裁：五言律诗

闻说徵君后，犹存版筑中。天恩何日及，世道此时穷。黄耳书难保，青蚨箧已空。倚门惟有母，华发对秋风。
寄林信夫
作者：蓝仁
朝代：明
体裁：七言律诗

一官江北佐鸣弦，消息时因过客传。不信阮生悲失路，自甘陶令赋归田。榕窗茶熟烟栖屋，荔浦帆归月在船。忆昔过门惭二仲，苍苍风景旧山川。
寄武夷张郭二山人
作者：蓝仁
朝代：明
体裁：七言律诗

天壶峰顶日月转，星渚桥畔云烟垂。青溪道士骑黄鹤，白发老翁歌紫芝。浊酒欲谋他日醉，丹砂须作后天期。尘埃满眼不归去，洞里桃花空梦思。
寄毛伯善
作者：蓝仁
朝代：明
体裁：五言律诗

狂药勿相依，平生变是非。大呼将蹈刃，急走不披衣。学仕斯难信，思亲或欲归。慇勤提耳诲，莫与圣贤违。
寄王叔善
作者：蓝仁
朝代：明
体裁：七言律诗

十年前识王长史，驿舍题诗寄寂寥。南北风尘音信断，东西岐路梦魂遥。雪霜已入诗人鬓，广海长驱使者轺。骢马清风谁不避，蛮中瘴疠一时消。
寄示侄泽
作者：蓝仁
朝代：明
体裁：五言律诗

五侄缘思孝，陈情不肯休。一抔原上土，三载狱中囚。霜露空山道，风烟拱木秋。蓼莪停诵处，远想泪双流。
寄老泉
作者：蓝仁
朝代：明
体裁：七言律诗

草堂閒杀老狂夫，世上穷愁尽拨除。壮志岂期游汗漫，轻身今欲托玄虚。市廛不入佯多病，道侣相安可久居。揽结林泉清气在，不知诗兴近何如。
寄苏明远
作者：蓝仁
朝代：明

写得冰绡带晚霞，归来卷赠一枝斜。摩挲老眼看春色，却讶墙头出杏花。笔下秋光最好看，相思千里寄来难。白头已入庐山社，犹忆东篱月影寒。稚子牵牛似挽车，微风落日笛呜呜。故人久识柴门处，为作蓝原野牧图。钓船移向夕阳边，春水桃花绿满川。一曲渔歌聊自乐，晚风休为世人传。
寄苏明远·其一
作者：蓝仁
朝代：明
体裁：七言绝句

写得冰绡带晚霞，归来卷赠一枝斜。摩挲老眼看春色，却讶墙头出杏花。
寄苏明远·其三
作者：蓝仁
朝代：明
体裁：七言绝句

稚子牵牛似挽车，微风落日笛呜呜。故人久识柴门处，为作蓝原野牧图。
寄苏明远·其二
作者：蓝仁
朝代：明
体裁：七言绝句

笔下秋光最好看，相思千里寄来难。白头已入庐山社，犹忆东篱月影寒。
寄苏明远·其四
作者：蓝仁
朝代：明
体裁：七言绝句

钓船移向夕阳边，春水桃花绿满川。一曲渔歌聊自乐，晚风休为世人传。
寄葛仲温
作者：蓝仁
朝代：明
体裁：七言律诗

中年相识少相亲，逆旅来过不厌频。贵贱虽殊皆白发，田园有处避红尘。玉壶且醉蓝山月，丹鼎须分葛井春。更约明年同钓石，桃花溪上两乌巾。
寄陈德甫
作者：蓝仁
朝代：明
体裁：七言律诗

携手琅琊饮酿泉，别来书札罢流传。三山海水连春树，九曲仙岩隔暮烟。风景不随人事异，老怀肯作冷灰然。何时乌石山边屋，重看题诗忆惠连。
寄陈景忠
作者：蓝仁
朝代：明
体裁：七言律诗

三年不见一书来，况忆论文共举杯。药笼素无医国术，盐车空绊济时才。只今馆阁思耆旧，何用山林问草莱。落日题诗劳怅望，南天万里雁空来。
寄陈景章
作者：蓝仁
朝代：明
体裁：七言律诗

閒云野水平生趣，大帽宽衫未老身。五亩受廛依旧俗，十年开径候何人。诗名渐远非长计，酒兴全疏且耐贫。欲扣柴门连疾阻，好风良月忆相亲。
寄题五夫先垄
作者：蓝仁
朝代：明
体裁：七言绝句

双亲远葬傍西岩，麦饭来迟每自惭。愿得太平徭役少，结茅此地守松杉。
寒食有感
作者：蓝仁
朝代：明
体裁：七言律诗

累累丘墓扫西原，寒食清明又一年。好木青黄多自累，野花红白更谁怜。种桃遁世今何处，辟谷长生亦偶然。不待蓍龟推倚伏，眼中海水换桑田。
对菊
作者：蓝仁
朝代：明
体裁：七言律诗

懒与时芳作并妍，西风篱落意萧然。自从屈子歌骚后，也共陶潜到酒边。消瘦只宜秋色好，耐交唯有晚香传。南山长在幽人眼，开早开迟不必怜。
寿日醮坛有感
作者：蓝仁
朝代：明
体裁：七言律诗

三天符箓授长生，凡骨尤惭炼未轻。方士久传餐白石，野人相劝饭青精。宫商缥缈仙歌远，楼阁玲珑梵气成。弱冠有闻今白首，空山何处候方平。
小楼对雪有怀西山道人
作者：蓝仁
朝代：明
体裁：七言律诗

西山白雪一丈深，北风吹倒长松林。千崖无人虎豹死，中夜有客乌鸢吟。高楼此时最相忆，弱水隔海知难寻。凡身毛骨更萧爽，愿借黄鹤栖云岑。
少年行
作者：蓝仁
朝代：明
体裁：乐府曲辞

东家少年子，挺挺七尺躯。适遭风尘起，应募趋名都。明甲金铁坚，宝刀冰雪如。朝随霍嫖姚，暮逐李轻车。手挽二石弓，腰悬双虎符。击刺当万人，飞扬凌八区。椎牛会宾客，考鼓吹笙竽。意气拟卿相，光辉生里闾。西邻有迂士，白首讲玄虚。贫无担石储，富有万卷书。
尝梨
作者：蓝仁
朝代：明

庭前梨熟闹儿重，踏树攀枝渐欲空。一团削玉并刀下，数片浮冰碧椀中。疗渴已能除痼疾，尝新何幸及衰翁。仙人只爱如瓜枣，安得移根种海东。
尝梨
作者：蓝仁
朝代：明
体裁：七言律诗

庭前梨熟闹儿重，踏树攀枝渐欲空。一团削玉并刀下，数片浮冰碧碗中。疗渴已能除痼疾，尝新何幸及衰翁。仙人只爱如瓜枣，安得移根种海东。
居贞请题国学郑某省觐回京诸卷
作者：蓝仁
朝代：明
体裁：七言律诗

早岁宜充观国宾，故乡长念倚门亲。白头作梦持环在，沧海驰情恋阙频。祖帐又开喧道路，仙槎欲泛上星辰。徵诗饯远惭衰老，空向山林想吉人。
山中漫题
作者：蓝仁
朝代：明

平生江海兴，闭户老岩阿。晚景寒山净，秋声落叶多。诗成樵客和，酒熟羽人过。丛菊萧疏甚，其如蔓草何。乾坤千古事，风雨百年心。野兴供高卧，穷愁费苦吟。荷衣秋色老，茅屋夜寒深。蓬鬓看霜叶，萧萧不自禁。读书期有用，闭户耻无能。落叶空山雨，疏钟独夜灯。人称樗里子，住近石门僧。静坐观诗妙，须参最上乘。偶依松石坐，閒咏草堂诗。宿鹤林中静，归云川上迟。千峰秋似水，多难鬓成丝。自识盈虚理，浮生更不疑。寥落三冬学，栖迟十载心。寒云龙战野，暮雪鸟归林。狂客歌徒苦，愚公谷自深。匣琴流水调，岁晚念知音。风雨鸡声乱，云山鹤梦清。自非诸葛卧，谁有鲁连名。碧海堪垂钓，黄河未洗兵。镜中看短发，种种负平生。
山中漫题·其一
作者：蓝仁
朝代：明
体裁：五言律诗

平生江海兴，闭户老岩阿。晚景寒山净，秋声落叶多。诗成樵客和，酒熟羽人过。丛菊萧疏甚，其如蔓草何。
山中漫题·其三
作者：蓝仁
朝代：明
体裁：五言律诗

读书期有用，闭户耻无能。落叶空山雨，疏钟独夜灯。人称樗里子，住近石门僧。静坐观诗妙，须参最上乘。
山中漫题·其二
作者：蓝仁
朝代：明
体裁：五言律诗

乾坤千古事，风雨百年心。野兴供高卧，穷愁费苦吟。荷衣秋色老，茅屋夜寒深。蓬鬓看霜叶，萧萧不自禁。
山中漫题·其五
作者：蓝仁
朝代：明
体裁：五言律诗

寥落三冬学，栖迟十载心。寒云龙战野，暮雪鸟归林。狂客歌徒苦，愚公谷自深。匣琴流水调，岁晚念知音。
山中漫题·其六
作者：蓝仁
朝代：明
体裁：五言律诗

风雨鸡声乱，云山鹤梦清。自非诸葛卧，谁有鲁连名。碧海堪垂钓，黄河未洗兵。镜中看短发，种种负平生。
山中漫题·其四
作者：蓝仁
朝代：明
体裁：五言律诗

偶依松石坐，閒咏草堂诗。宿鹤林中静，归云川上迟。千峰秋似水，多难鬓成丝。自识盈虚理，浮生更不疑。
山居
作者：蓝仁
朝代：明

数月方休沐，山行不觉劳。尘容浑老尽，诗思与秋高。饭颗应逢杜，柴桑未入陶。閒门荒径窄，此日剪蓬蒿。无人知隐处，古木伴荒丘。茅屋三年筑，沙田七月收。林疏休剪竹，溪满可行舟。偶与邻翁饮，斜阳起更留。
山居·其一
作者：蓝仁
朝代：明
体裁：五言律诗

数月方休沐，山行不觉劳。尘容浑老尽，诗思与秋高。饭颗应逢杜，柴桑未入陶。閒门荒径窄，此日剪蓬蒿。
山居·其二
作者：蓝仁
朝代：明
体裁：五言律诗

无人知隐处，古木伴荒丘。茅屋三年筑，沙田七月收。林疏休剪竹，溪满可行舟。偶与邻翁饮，斜阳起更留。
山居予壮年时幽居山谷尘俗罕接惟与泉石草木为侣日徜徉其间醒悦心目而已年老力衰世移事改向之醒心悦目者反足以损灵乱思矣盖所养于中者既异故应于外者自殊是以石失其贞而存其乱木失其美而存其恶泉失其清而存其污草失其劲而存其弱理固然也因成律诗四首以泄胸中之郁抑呈录同志庶知比兴之有在焉·其一
作者：蓝仁
朝代：明
体裁：五言律诗

乱石尔何知，摧轮剥马蹄。当途生涧谷，在野碍锄犁。尽鍊天难补，深填海自低。点头能听法，不信竟沈迷。
山行雨中
作者：蓝仁
朝代：明
体裁：七言绝句

疏林野水白鸥閒，细雨浓云杳蔼间。若得扁舟载春酒，画图都是米家山。
巾秋
作者：蓝仁
朝代：明
体裁：七言律诗

玉宇秋中月正明，好天良夕祇伤情。谁家庭院开樽俎，几处关山照甲兵。白发馀光聊自惜，黄河倒影几时清。胡床好尽南楼兴，莫向西风动笛声。
庐峰绝顶阻雪书寄云松
作者：蓝仁
朝代：明
体裁：古风

昨日篮舆不得上，今日篮舆不得下。天花万点散长空，白云一月包青野。山空雪霁日色微，风前犹作落梅飞。阆风玄圃在人世，夜景若昼腾光辉。茆屋闭门愁出入，履破衣穿寒转袭。挥毫三复白雪吟，手足冻僵才思涩。张老屏山赏又新，应披鹤氅对嶙峋。长篇短幅述清语，定有琼瑶报故人。
待渡
作者：蓝仁
朝代：明
体裁：古风

早出未开关，暮归常待渡。诛求尚多门，辛苦在长路。浩浩川上波，萧萧道旁树。百役几时休，临流愧鸥鹭。
怀张兼善
作者：蓝仁
朝代：明
体裁：七言律诗

社酒醒来曾送客，秋山望断未还家。雨声门巷萧萧叶，霜信园林采采花。念我草堂初伐木，候君松径自煎茶。角巾藜杖随诗兴，十里青山日未斜。
悲流人
作者：蓝仁
朝代：明
体裁：古风

为农未免租调瘢，从军可辞刀箭痕。布衣一日任民社，鞭挞不救肌肤完。足兵足食万世计，征衣战甲无宁岁。但知城郭倍光辉，谁问闾阎久凋敝。深机巧宦何为者，暴虐施民自宽假。山头白石城下泥，已有行人先问舍。前车后车相继摧，满山枯骨白成堆。呜呼古人不可作，自书下考真贤哉。
惜猫怨
作者：蓝仁
朝代：明
体裁：古风

山人养猫俊而小，畏渴怜饥惜于宝。一鸣四壁鼠穴空，卧向花阴攫飞鸟。邻家畜犬老更狂，狭路相逢力不当。吁嗟猫死难再得，恶物居然年命长。
戊午自寿
作者：蓝仁
朝代：明
体裁：七言律诗

野人扣户馈青精，自笑龙钟老鹤形。卦满周天蓍再揲，觞浮流水酒微醒。桑蓬又记逢初度，松柏何烦祝远龄。颇与荣公同此乐，长歌金石振林坰。
执热奉怀余复婴
作者：蓝仁
朝代：明

毒热中人如毒药，流年过眼似流星。已？朽骨同蝉蜕，敢拟高仙类鹤形。清论有闻胜浊酒，非才自笑负丹经。山中茜屋何人住，千载长松养茯苓。
执热奉怀余复婴
作者：蓝仁
朝代：明
体裁：七言律诗

毒热中人如毒药，流年过眼似流星。已�朽骨同蝉蜕，敢拟高仙类鹤形。清论有闻胜浊酒，非才自笑负丹经。山中茜屋何人住，千载长松养茯苓。
拙者自号
作者：蓝仁
朝代：明
体裁：古风

吾生何为者，老以拙自名。眼拙摇空花，耳拙起虚鸣。手拙持战栗，足拙方欹倾。寸心更苦拙，百事无一成。语言拙少味，交游拙寡情。学拙志虑耗，道拙忧患并。行当死于拙，掩骨依先茔。傍人笑我拙，我拙亦有程。圣贤既不辞，愚下孰敢争。孔子拙陈蔡，伊尹拙割烹。吕拙钓尚直，陶拙琴无声。夷齐拙不食，古道谁人行。我拙不有命，我拙自有诚。宁甘抱拙枯，不作背拙荣。传拙与子孙，用拙尽平生。
拜虚白塔
作者：蓝仁
朝代：明
体裁：七言律诗

石径松林入翠微，门人卜此窆空衣。流沙几日青牛度，沧海千年白鹤归。山鬼夜惊丹气吐，洞雷晴挟剑光飞。久知生灭元无碍，目断鸰原下夕晖。
拟云松次韵
作者：蓝仁
朝代：明
体裁：五言律诗

徐邈频中圣，刘伦善祷神。醉乡存古意，老景笑时人。岁晚独无褐，日高犹未巾。从遭长官骂，或与达生伦。
拟云松简彦民
作者：蓝仁
朝代：明
体裁：七言律诗

词翰知名有几人，东家住近不相亲。久传笔势行蛇蚓，又说诗篇照鬼神。伐木未闻莺出谷，停云空望雨清尘。春风门巷苍苔遍，独少林逋履迹新。
拟寄叶希武
作者：蓝仁
朝代：明
体裁：七言律诗

八十犹传不入城，南州耆旧传应成。自歌白石时长短，谁信沧溟又浅清。纵目已随春树远，离愁更与暮云平。凡材蒲柳多先悴，常向山中说姓名。
拟贫士二首
作者：蓝仁
朝代：明

蟏蛸网我户，蟋蟀号我壁。被褐不掩胫，采薇岂充食。岁有饥寒忧，巷无车马迹。岂知旷达观，不以贫病迫。昔闻孔颜圣，亦有陈蔡厄。澹然忘世虑，弦歌自朝夕。蓬门有一士，被褐恒苦饥。朝饮南涧流，暮食西山芝。虽有二顷园，芜秽亦不治。妻子共寂寞，弹琴咏诗书。荒林积雪深，古屋炊烟迟。高卧自有适，何必他人知。
拟贫士二首·其一
作者：蓝仁
朝代：明
体裁：古风

蟏蛸网我户，蟋蟀号我壁。被褐不掩胫，采薇岂充食。岁有饥寒忧，巷无车马迹。岂知旷达观，不以贫病迫。昔闻孔颜圣，亦有陈蔡厄。澹然忘世虑，弦歌自朝夕。
拟贫士二首·其二
作者：蓝仁
朝代：明
体裁：古风

蓬门有一士，被褐恒苦饥。朝饮南涧流，暮食西山芝。虽有二顷园，芜秽亦不治。妻子共寂寞，弹琴咏诗书。荒林积雪深，古屋炊烟迟。高卧自有适，何必他人知。
拟送蒋伯羽
作者：蓝仁
朝代：明
体裁：七言律诗

不扫仙坛借隐居，扁舟南下意何如。十年藩府趋帷幄，千里山河倦尺书。怪事只今看失马，前程未用叹枯鱼。病躯不得临岐别，搔首东风柳影疏。
挽张执中炼师
作者：蓝仁
朝代：明
体裁：七言律诗

壶中辟谷住多年，命尽人间亦可怜。血溅豺狼空落日，丹成鸡犬自升天。蓬莱云气迷仙驭，松桂秋阴覆药田。不待辽东归化鹤，人民城郭总萧然。
挽牛自牧
作者：蓝仁
朝代：明
体裁：七言律诗

皓首论交二十年，西风吹泪一潸然。鹿皮尚想山中隐，鹤骨元知海上仙。宾榻动随长有酒，药囊好施不留钱。门人应窆空衣在，何处青山是墓田。
挽空无相四首
作者：蓝仁
朝代：明

避名依野老，危行托狂僧。蹈海非今日，寻山住上层。黄龙持钝斧，雪峤拨残灯。自了英雄志，居然契大乘。灵象何人识，冥鸿有客思。虚空无住著，矰缴枉劳施。明月浮杯远，孤云振策迟。万人看出处，示寂在京师。二十三年别，头颅故不同。游方何处止，求相本来空。法海龙应化，尘樊鹤在笼。三生石上月，谁问牧牛童。西山尘境外，水木本清虚。自结诗书侣，长留仙佛居。颠汪遗蜕后，狂李涅槃初。重会知何日，衰颜岂待渠。
挽空无相四首·其一
作者：蓝仁
朝代：明
体裁：五言律诗

避名依野老，危行托狂僧。蹈海非今日，寻山住上层。黄龙持钝斧，雪峤拨残灯。自了英雄志，居然契大乘。
挽空无相四首·其三
作者：蓝仁
朝代：明
体裁：五言律诗

二十三年别，头颅故不同。游方何处止，求相本来空。法海龙应化，尘樊鹤在笼。三生石上月，谁问牧牛童。
挽空无相四首·其二
作者：蓝仁
朝代：明
体裁：五言律诗

灵象何人识，冥鸿有客思。虚空无住著，矰缴枉劳施。明月浮杯远，孤云振策迟。万人看出处，示寂在京师。
挽空无相四首·其四
作者：蓝仁
朝代：明
体裁：五言律诗

西山尘境外，水木本清虚。自结诗书侣，长留仙佛居。颠汪遗蜕后，狂李涅槃初。重会知何日，衰颜岂待渠。
挽蒋鹤田
作者：蓝仁
朝代：明

乾坤惨淡士林空，又折南山百丈松。只有骑驴嗔李白，更无覆瓿笑扬雄。清文金石传来世，高节田园托老农。他日汉廷兴礼乐，安车不复到闽中。忆过秋山访隐居，三年怅望信音疏。共知邻境征徭密，不念斯文老病馀。易箦恨迟千里驾，成家须护一楼书。门人蓝涧修文早，不及哀歌共挽车。
挽蒋鹤田·其一
作者：蓝仁
朝代：明
体裁：七言律诗

乾坤惨淡士林空，又折南山百丈松。只有骑驴嗔李白，更无覆瓿笑扬雄。清文金石传来世，高节田园托老农。他日汉廷兴礼乐，安车不复到闽中。
挽蒋鹤田·其二
作者：蓝仁
朝代：明
体裁：七言律诗

忆过秋山访隐居，三年怅望信音疏。共知邻境征徭密，不念斯文老病馀。易箦恨迟千里驾，成家须护一楼书。门人蓝涧修文早，不及哀歌共挽车。
挽赵子将三首
作者：蓝仁
朝代：明

四十身先死，才名奈尔何。山川千里隔，风雨九原多。已负云霄志，空伤薤露歌。无书问妻子，有泪逐江波。北阙诸公荐，江西一命荣。穷途淹疾病，造物忌才名。牢落逢兵甲，暌离异死生。天长鸿雁去，挥泪望江城。短棹浮沧海，清诗满翰林。幽人中夜泣，壮士百年心。白日人间尽，黄泉地下深。秋风歌楚些，山雨应猿吟。
挽赵子将三首·其一
作者：蓝仁
朝代：明
体裁：五言律诗

四十身先死，才名奈尔何。山川千里隔，风雨九原多。已负云霄志，空伤薤露歌。无书问妻子，有泪逐江波。
挽赵子将三首·其三
作者：蓝仁
朝代：明
体裁：五言律诗

短棹浮沧海，清诗满翰林。幽人中夜泣，壮士百年心。白日人间尽，黄泉地下深。秋风歌楚些，山雨应猿吟。
挽赵子将三首·其二
作者：蓝仁
朝代：明
体裁：五言律诗

北阙诸公荐，江西一命荣。穷途淹疾病，造物忌才名。牢落逢兵甲，暌离异死生。天长鸿雁去，挥泪望江城。
挽陈伯升萧慈谷二公化日同门有为邻媪称觞不至故末语及之
作者：蓝仁
朝代：明
体裁：七言律诗

二老长斋共白头，一朝相挹去西游。已传换骨藏诸洞，又说飞神上十洲。卖药壶公今暂隐，开花殷七久难留。疏狂却忆东方朔，只恋蟠桃不自由。
挽陈景章
作者：蓝仁
朝代：明

禅笠频相访，儒衣忽自谋。十年劳火宅，一日脱书囚。客舍黄金散，邻僧白骨收。生刍何处奠，孤寺乱山秋。昨日偶闻讣，偏令老况哀。肯堂寻旧指，寿穴用先裁。竹径风时扫，柴门月自来。往还二十载，只似梦初回。
挽陈景章·其一
作者：蓝仁
朝代：明
体裁：五言律诗

禅笠频相访，儒衣忽自谋。十年劳火宅，一日脱书囚。客舍黄金散，邻僧白骨收。生刍何处奠，孤寺乱山秋。
挽陈景章·其二
作者：蓝仁
朝代：明
体裁：五言律诗

昨日偶闻讣，偏令老况哀。肯堂寻旧指，寿穴用先裁。竹径风时扫，柴门月自来。往还二十载，只似梦初回。
捕鱼
作者：蓝仁
朝代：明
体裁：古风

渔人骋技巧，长网截大川。万鱼不能脱，已知数当然。倾城食鲜脍，维舟洗腥涎。犹有鲛鳄存，食人市门边。
放歌一首效苏仲简
作者：蓝仁
朝代：明
体裁：古风

万方一日纲纪新，四夷重译来称臣。白头山癯惊且喜，托身两代耕桑民。桑田海水千年改，霜木晨星几人在。老马空嘶皂枥间，惊鸿已出虞罗外。旁求都邑及山林，兵选三丁儒一丁。裂荷焚芰别山谷，带牛佩犊趋边庭。万人坑平百草绿，风雨年年寡妻哭。纵有生还老退身，疾疢伤残形不足。我生不豫功名期，先朝未壮今衰羸。夕阳渐挂首丘树，当歌一放谁能悲。
效冯老泉咏西山蚊虫
作者：蓝仁
朝代：明

林壑饥蚊响似雷，成群作队夜深来。道人传得希夷睡，烧尽葭烟一束灰。蚊虫只为口如针，火劫烟攻退又侵。风露尽多呼吸处，破窗残隙莫相寻。散漫飘萧豹脚长，小窗飞入闹昏黄。月明蕙帐今空在，借问为谁逐客忙。霜落俱看扫迹空，雨馀又听放声同。生民膏血能多少，尽在馋肠利觜中。
效冯老泉咏西山蚊虫·其一
作者：蓝仁
朝代：明
体裁：七言绝句

林壑饥蚊响似雷，成群作队夜深来。道人传得希夷睡，烧尽葭烟一束灰。
效冯老泉咏西山蚊虫·其三
作者：蓝仁
朝代：明
体裁：七言绝句

散漫飘萧豹脚长，小窗飞入闹昏黄。月明蕙帐今空在，借问为谁逐客忙。
效冯老泉咏西山蚊虫·其二
作者：蓝仁
朝代：明
体裁：七言绝句

蚊虫只为口如针，火劫烟攻退又侵。风露尽多呼吸处，破窗残隙莫相寻。
效冯老泉咏西山蚊虫·其四
作者：蓝仁
朝代：明
体裁：七言绝句

霜落俱看扫迹空，雨馀又听放声同。生民膏血能多少，尽在馋肠利觜中。
新创谯楼美邵令
作者：蓝仁
朝代：明
体裁：七言律诗

大栋层轩俯广庭，南山远送武夷青。五更画鼓先迎日，百尺雕栏近列星。漏点分明知善政，斋居高爽挹仙灵。从今清献梅花月，祗向春风角里听。
旧业
作者：蓝仁
朝代：明
体裁：五言律诗

谷口留茅屋，溪南废药园。风高愁欲破，地湿想宜翻。寂寞三间足，甘辛数品存。素怀安旧业，清苦训诸孙。
时事
作者：蓝仁
朝代：明

治国宜宽典，新民在市恩。欲追三代盛，莫使一夫冤。引善犹连茹，销愆若救燔。流传千万叶，端拱御乾坤。久叹旌贤少，还闻剪恶多。生材不易得，旷职欲如何。进退皆由道，明良自有歌。邦基百度举，不独壮山河。列宿郎官位，严霜御史威。铨衡须有见，负乘乃无讥。经术存公正，刑章折是非。地天交始泰，全欲慎先机。昨日天恩及，生民解倒悬。俘囚空在狱，羸老并归田。和气当成岁，骄阳莫作愆。叨逢雷雨解，喜动白头年。
时事·其一
作者：蓝仁
朝代：明
体裁：五言律诗

治国宜宽典，新民在市恩。欲追三代盛，莫使一夫冤。引善犹连茹，销愆若救燔。流传千万叶，端拱御乾坤。
时事·其三
作者：蓝仁
朝代：明
体裁：五言律诗

列宿郎官位，严霜御史威。铨衡须有见，负乘乃无讥。经术存公正，刑章折是非。地天交始泰，全欲慎先机。
时事·其二
作者：蓝仁
朝代：明
体裁：五言律诗

久叹旌贤少，还闻剪恶多。生材不易得，旷职欲如何。进退皆由道，明良自有歌。邦基百度举，不独壮山河。
时事·其四
作者：蓝仁
朝代：明
体裁：五言律诗

昨日天恩及，生民解倒悬。俘囚空在狱，羸老并归田。和气当成岁，骄阳莫作愆。叨逢雷雨解，喜动白头年。
春兴
作者：蓝仁
朝代：明
体裁：七言律诗

毵毵烟柳早莺啼，唤起春风送杖藜。花映前川红远近，草迷长路绿高低。流光冉冉增惆怅，往事悠悠倦品题。安得一尊长在眼，夕阳林下醉如泥。
春日
作者：蓝仁
朝代：明

陋巷断人行，柴门不用扃。衰年柏酒绿，春日菜盘青。强饮邻翁对，长歌稚子听。午窗閒试墨，只写《相牛经》。草木消冰雪，林园换岁时。病传方士剂，閒咏古人诗。兄弟飘零恨，儿孙懒钝姿。一杯春日酒，无奈醒愁悲。
春日·其一
作者：蓝仁
朝代：明
体裁：五言律诗

陋巷断人行，柴门不用扃。衰年柏酒绿，春日菜盘青。强饮邻翁对，长歌稚子听。午窗閒试墨，只写《相牛经》。
春日·其二
作者：蓝仁
朝代：明
体裁：五言律诗

草木消冰雪，林园换岁时。病传方士剂，閒咏古人诗。兄弟飘零恨，儿孙懒钝姿。一杯春日酒，无奈醒愁悲。
春日忆章屯故居
作者：蓝仁
朝代：明

衰年长愧北山灵，春日题诗忆翠屏。茆屋也从人借住，柴门不为客来扃。林阴岚湿藏书架，炉冷苔侵煮茗瓶。惆怅閒窗巾帨在，孤坟宿草已青青。世事浮云变换多，归耕仍觅旧烟蓑。城边老屋他人住，溪上荒园此日过。社燕已非寻主入，林莺还是为谁歌。角巾喜有邻翁在，閒与庭前盼树柯。
春日忆章屯故居·其一
作者：蓝仁
朝代：明
体裁：七言律诗

衰年长愧北山灵，春日题诗忆翠屏。茆屋也从人借住，柴门不为客来扃。林阴岚湿藏书架，炉冷苔侵煮茗瓶。惆怅閒窗巾帨在，孤坟宿草已青青。
春日忆章屯故居·其二
作者：蓝仁
朝代：明
体裁：七言律诗

世事浮云变换多，归耕仍觅旧烟蓑。城边老屋他人住，溪上荒园此日过。社燕已非寻主入，林莺还是为谁歌。角巾喜有邻翁在，閒与庭前盼树柯。
春雪
作者：蓝仁
朝代：明
体裁：七言律诗

大雪自来南地少，腊前春后苦寒生。江清已压渔舟重，风逆还随柳絮轻。万里山川同一色，谁家烟火起初晴。春风欲解昆崙冻，愿借黄河一洗兵。
晚浦归帆
作者：蓝仁
朝代：明
体裁：五言律诗

估客前年去，扁舟此日回。烟生全浦暝，风健片帆催。桂楫看将近，柴门认半开。邻人携酒馔，欢笑慰归来。
暮宿田家作
作者：蓝仁
朝代：明
体裁：古风

木落天正寒，山空日将暮。荒村倦鸟归，乱水行人渡。穷年滞草莽，短褐被霜露。晚宿依田家，主人情亦故。汲井泉满涧，烧竹烟在户。钟残溪上村，月照阶前树。浊酒初泼醅，嘉蔬亦时具。且慰饥渴怀，况谙村野趣。老翁八十馀，有子役征戍。粳稻岁暮收，官司日加赋。我愿息兵戈，海宇重农务。愧乏经济材，徒然守章句。
暮归山中
作者：蓝仁
朝代：明
体裁：古风

暮归山色昏，濯足月在涧。衡门栖鹊定，暗树流萤乱。妻孥候我至，明灯供蔬饭。伫立松桂凉，疏星隔河汉。
暮秋怀郑居贞
作者：蓝仁
朝代：明
体裁：古风

季秋霜露降，草木日已衰。暮登城门丘，遥望沧海涯。鸟鸣求其群，况在远别离。美人美如玉，梦寐恒见之。飘萧紫凤毛，照耀珊瑚枝。海水不可越，丹砂讵能期。滟滟杯中酒，泠泠桐上丝。岂无一日欢，念子来何时。少壮难合并，流光倏如驰。悠悠逝川叹，渺渺停云思。
更愁
作者：蓝仁
朝代：明
体裁：五言律诗

洒扫僮何懒，过从客亦频。年光唯老我，世事更愁人。官井浑三月，厨烟少四邻。门前双柳树，午荫偶容身。
有感
作者：蓝仁
朝代：明

玉石何劳辨，兵农不必分。异方投体魄，非罪及儿孙。部伍年年定，饥寒处处闻。荒田兼废屋，愁眼对秋原。嫁女先邻近，谁言有远征。长号辞母去，无力逐夫行。颜貌销前日，忧虞送此生。遥知膏野草，青冢祇虚名。道路频徵发，悲号孰忍听。老翁忧绝嗣，童子畏成丁。饭乞嗟来食，衣牵不掩形。风沙连雨雪，万里到边庭。衣食推温饱，诗书辅守成。危机忧不免，谤语祸非轻。温凊三年隔，艰难万里情。天伦不相保，人世欲无生。鳏独须仁政，承宣待上官。更饶多病苦，那解百忧宽。边郡书稀到，衣襟泪不乾。南人西北老，天远问应难。
有感·其一
作者：蓝仁
朝代：明
体裁：五言律诗

玉石何劳辨，兵农不必分。异方投体魄，非罪及儿孙。部伍年年定，饥寒处处闻。荒田兼废屋，愁眼对秋原。
有感·其三
作者：蓝仁
朝代：明
体裁：五言律诗

道路频徵发，悲号孰忍听。老翁忧绝嗣，童子畏成丁。饭乞嗟来食，衣牵不掩形。风沙连雨雪，万里到边庭。
有感·其二
作者：蓝仁
朝代：明
体裁：五言律诗

嫁女先邻近，谁言有远征。长号辞母去，无力逐夫行。颜貌销前日，忧虞送此生。遥知膏野草，青冢祇虚名。
有感·其五
作者：蓝仁
朝代：明
体裁：五言律诗

鳏独须仁政，承宣待上官。更饶多病苦，那解百忧宽。边郡书稀到，衣襟泪不乾。南人西北老，天远问应难。
有感·其四
作者：蓝仁
朝代：明
体裁：五言律诗

衣食推温饱，诗书辅守成。危机忧不免，谤语祸非轻。温凊三年隔，艰难万里情。天伦不相保，人世欲无生。
期云松会宿不至
作者：蓝仁
朝代：明
体裁：七言律诗

松轩会宿兴难乘，坐听城头转二更。北斗忽高当静夜，南风不起又悭晴。鼎中茶熟思清话，囊里诗成欲细评。相对白头宜一笑，百年几度入山城。
本真法师祈雨有感兼美武宗理
作者：蓝仁
朝代：明
体裁：七言律诗

高士西山有异书，流传况是壁中馀。蛟龙悉听仙官令，雷电能教旱魃除。岁稔便当期鼓腹，政成端欲赋随车。衰年病骨浑无赖，一夜清凉入草庐。
松菊轩杂咏后再赋假山一律
作者：蓝仁
朝代：明
体裁：七言律诗

儿曹暂得应门閒，叠石分泉作小山。碧草只疑行处尽，白云如在望中还。四时花竹多生意，一日尘埃亦强颜。昨暮得书猿鹤侣，种来桂树已胜攀。
柬云松
作者：蓝仁
朝代：明
体裁：五言律诗

我老君长健，君贤我不能。文宗曾子固，篆逼李阳冰。几杖山林愿，门生月旦称。邻州同景仰，争畏鹤书徵。
柬云松惠宿翁源
作者：蓝仁
朝代：明
体裁：七言绝句

路入仙岩更向西，松林茅屋拟同栖。一尊风月谋今夕，邀得閒云晚度溪。
柬伯颖
作者：蓝仁
朝代：明
体裁：五言律诗

闻说重阳日，王弘厚客情。风流同酒兴，博雅尽诗名。骂坐谁先起，挥毫或后成。黄花莫相笑，谬误岂平生。
柬张孟宽
作者：蓝仁
朝代：明
体裁：七言律诗

医官督税想贤劳，盥漱忘餐到日高。倦执牙筹从会计，偶凭乌几欲推敲。舟车凑集须躬阅，药裹增除莫自抛。此日虚名求实效，研摩直恐数秋毫。
柬薛君玉
作者：蓝仁
朝代：明
体裁：七言律诗

人生自古少合并，邻并应烦数送迎。戎马艰危犹旅食，儒衣漂泊负才名。有钱可买归山隐，无酒难为待客情。伤心世事苦偪侧，可能白发对河清。
柳隘岭上
作者：蓝仁
朝代：明
体裁：五言律诗

黎村云洞北，柳隘石门西。万木秋初落，千峰晓更迷。猿垂深涧饮，马入白云嘶。揽辔炎荒外，恩疑雨露低。
桃花双雀
作者：蓝仁
朝代：明

双雀睡方浓，桃花笑暖风。休惊春梦断，长在綵云中。花鸟最娱人，良工笔更真。双栖无限思，长占一枝春。
桃花双雀·其一
作者：蓝仁
朝代：明
体裁：五言绝句

双雀睡方浓，桃花笑暖风。休惊春梦断，长在綵云中。
桃花双雀·其二
作者：蓝仁
朝代：明
体裁：五言绝句

花鸟最娱人，良工笔更真。双栖无限思，长占一枝春。
桃花马
作者：蓝仁
朝代：明

君家骏骑自超群，毛色桃花个个文。安得腾骧三万匹，满川应似涨红云。生从渥水真奇骨，卧向华阳亦素心。何事落红飞满背，随风冲雨过桃林。
桃花马·其一
作者：蓝仁
朝代：明
体裁：七言绝句

君家骏骑自超群，毛色桃花个个文。安得腾骧三万匹，满川应似涨红云。
桃花马·其二
作者：蓝仁
朝代：明
体裁：七言绝句

生从渥水真奇骨，卧向华阳亦素心。何事落红飞满背，随风冲雨过桃林。
梅村与云壑会宿
作者：蓝仁
朝代：明

清泉白石辄难忘，又得春前会草堂。对酒先？今夕醉，题诗还倚少年狂。山林寂寞形容老，冰雪间关道路长。共爱鸡鸣听山雨，后期何处更连床。
梅村与云壑会宿
作者：蓝仁
朝代：明
体裁：七言律诗

清泉白石辄难忘，又得春前会草堂。对酒先�今夕醉，题诗还倚少年狂。山林寂寞形容老，冰雪间关道路长。共爱鸡鸣听山雨，后期何处更连床。
梦归
作者：蓝仁
朝代：明
体裁：七言律诗

独上江城倚夕晖，西风点点雁斜飞。百年已半犹为客，三径将芜苦忆归。老妇一秋常伏枕，痴雏几度候牵衣。月明忽作还家梦，九曲溪头一扣扉。
次丁郎中游武夷韵
作者：蓝仁
朝代：明
体裁：七言律诗

九曲清游兴不穷，舟人指点看仙踪。云开钓艇横丹壑，月落鸣机在碧峰。道士金丹谁化鹤，仙人铁笛莫惊龙。明朝匹马寻征路，回首东南紫翠重。
次云松留别韵
作者：蓝仁
朝代：明
体裁：七言律诗

为客山中未浃旬，分携相顾白头新。长桥柳色霏微雨，空谷芝香浩荡春。君意自宽犹惜别，我才无用付沉沦。林泉爽气宜诗兴，应有新篇寄惠频。
次云松访复婴宿万年宫
作者：蓝仁
朝代：明
体裁：七言律诗

闻道寻仙叩洞门，清溪古木路斜分。桃花满地飞红雨，橘树悬崖涨绿云。讲罢先天烟篆冷，梦回斜月玉笙闻。高秋也欲扶衰病，共候山中白马君。
次云松长山道中
作者：蓝仁
朝代：明
体裁：七言律诗

人烟萧索石田荒，茅屋低斜倚涧冈。雪里送租冲虎过，雨中乏食学蚕僵。三丁编户衣装急，百敛沿村土木忙。懒共老农谈世事，自搔短发对斜阳。
次云松题南山别墅韵
作者：蓝仁
朝代：明
体裁：七言律诗

红尘不入种花源，白发高居曝背轩。耕凿谁知当世事，桑麻时共老农言。疏篁野水分三径，古木寒烟自一村。昨夜故人来叩户，安排诗句对清尊。
次仲雨韵怀兄
作者：蓝仁
朝代：明
体裁：七言律诗

松菊轩成罢唱酬，可怀非罪泣孤囚。一川烟雨原鸰晚，万里秋风塞雁愁。每念凯歌还绝域，能忘堂构在中丘。音书莫讶从来少，魂梦相寻独未休。
次刘彦炳武夷见寄
作者：蓝仁
朝代：明
体裁：七言律诗

故人十载别平川，清梦时时共钓船。采药重来俱白发，听猿有恨落苍烟。山头扫月还相待，水底看松似倒悬。竹洞云岩秋老尽，晚晴犹喜两峰连。
次前韵饯张簿
作者：蓝仁
朝代：明

莫讶城南一再过，老怀无奈别离何。承恩未及瓜时代，善政犹存麦秀歌。此日功名扬旧德，当年经术亚前科。宾鸿去尽青天远，独立看云慷慨多。行人欲发重盘桓，一夜西风枕不安。仕止可师贤圣在，天亲休念别离难。松荒先陇宜秋扫，菊满东篱饫夕餐。翘首云中天万里，祇从南雁候书看。三献无瑕白发疏，春风到处善嘘枯。一杯又唱阳关曲，五柳还寻栗里图。秋思定随鸿共远，老颜真与鹤同癯。儿童赢得归舟快，囊里春衣典欲无。
次前韵饯张簿·其一
作者：蓝仁
朝代：明
体裁：七言律诗

莫讶城南一再过，老怀无奈别离何。承恩未及瓜时代，善政犹存麦秀歌。此日功名扬旧德，当年经术亚前科。宾鸿去尽青天远，独立看云慷慨多。
次前韵饯张簿·其三
作者：蓝仁
朝代：明
体裁：七言律诗

三献无瑕白发疏，春风到处善嘘枯。一杯又唱阳关曲，五柳还寻栗里图。秋思定随鸿共远，老颜真与鹤同癯。儿童赢得归舟快，囊里春衣典欲无。
次前韵饯张簿·其二
作者：蓝仁
朝代：明
体裁：七言律诗

行人欲发重盘桓，一夜西风枕不安。仕止可师贤圣在，天亲休念别离难。松荒先陇宜秋扫，菊满东篱饫夕餐。翘首云中天万里，祇从南雁候书看。
次张判簿留别韵
作者：蓝仁
朝代：明
体裁：七言律诗

素琴黄卷日相亲，不分名缰苦绊身。万里山河非旧国，十年江汉尚迷津。海门又送孤舟雨，辇路重趋两袖尘。贺监乞归天亦许，鉴湖春水属閒人。
次游德芳韵
作者：蓝仁
朝代：明
体裁：七言律诗

兵戈已觉素心违，潦倒山林两布衣。茅屋春深桑柘薄，石田岁晚稻粱微。绿尊但用平生足，白发方知往事非。九曲月明春水碧，夜深同坐钓鱼矶。
次詹立之题石壶庵韵
作者：蓝仁
朝代：明
体裁：七言律诗

故人招饮石壶山，烟火萧条昼景寒。仙去或传丹井在，樵归未得局棋看。莓苔雨后沿荒壁，薇蕨春来馈满盘。前代开基仍种植，空馀疏竹对尘栏。
次赵声远韵
作者：蓝仁
朝代：明
体裁：七言律诗

閒抱瑶琴入武夷，名山不隐复何之。五车旧富三冬学，一卷新题九曲诗。雕鹗渐冲霄汉远，蜩蝉自送夕阳迟。君家清献梅花在，静对高标有所思。
次韵云松病中见寄
作者：蓝仁
朝代：明
体裁：七言律诗

谢病投閒素愿酬，广文毡冷脱官囚。叩龟勿药终为喜，枉札加餐不用愁。更向画图评水石，偶题诗句寄林丘。西山风雨茅斋冷，独老如今万事休。
次韵云松西山春游五首
作者：蓝仁
朝代：明

西山今雨叩门时，似与浮丘有夙期。良会可无佳客在，长吟忽动故人思。未能参道同餐玉，远想清斋只茹芝。千岁蟠桃忘早熟，一瓢春酝寄来迟。道院閒眠客思清，泥途数里倦趋程。春寒未退花全少，暖霭微销鹳又鸣。城邑交流污浊迹，丘园总待发生情。诗囊拟共连床语，犹愧衰年宿疾婴。摩挲老眼倦编蒲，雨过山窗兀坐孤。松带浮云张翠盖，草承残照缀明珠。鸟鸣转觉林塘静，花发方知节候殊。张籍题诗工古淡，爱来同赋辋川图。城南竹院似丹丘，风雨遥知客独留。花映洞门春寂寂，茶分石鼎夜悠悠。苏耽井近观遗迹，徐孺亭空怅旧游。不待山灵嘲俗驾，题诗翠壑共赓酬。欲游方外老何堪，惆怅西山旧石龛。竹径无尘深几许，松花有会近重三。凉生夜枕烟霞润，饥忆晨厨笋蕨甘。偶读君诗如在眼，梦魂飞绕白云庵。
次韵云松西山春游五首·其一
作者：蓝仁
朝代：明
体裁：七言律诗

西山今雨叩门时，似与浮丘有夙期。良会可无佳客在，长吟忽动故人思。未能参道同餐玉，远想清斋只茹芝。千岁蟠桃忘早熟，一瓢春酝寄来迟。
次韵云松西山春游五首·其三
作者：蓝仁
朝代：明
体裁：七言律诗

摩挲老眼倦编蒲，雨过山窗兀坐孤。松带浮云张翠盖，草承残照缀明珠。鸟鸣转觉林塘静，花发方知节候殊。张籍题诗工古淡，爱来同赋辋川图。
次韵云松西山春游五首·其二
作者：蓝仁
朝代：明
体裁：七言律诗

道院閒眠客思清，泥途数里倦趋程。春寒未退花全少，暖霭微销鹳又鸣。城邑交流污浊迹，丘园总待发生情。诗囊拟共连床语，犹愧衰年宿疾婴。
次韵云松西山春游五首·其五
作者：蓝仁
朝代：明
体裁：七言律诗

欲游方外老何堪，惆怅西山旧石龛。竹径无尘深几许，松花有会近重三。凉生夜枕烟霞润，饥忆晨厨笋蕨甘。偶读君诗如在眼，梦魂飞绕白云庵。
次韵云松西山春游五首·其四
作者：蓝仁
朝代：明
体裁：七言律诗

城南竹院似丹丘，风雨遥知客独留。花映洞门春寂寂，茶分石鼎夜悠悠。苏耽井近观遗迹，徐孺亭空怅旧游。不待山灵嘲俗驾，题诗翠壑共赓酬。
次韵云松西山送别张兼善
作者：蓝仁
朝代：明
体裁：七言律诗

西山一径绿阴稠，梅雨晴时送客游。对榻更期何夕再，抱琴深入白云幽。微风药草薰衣袖，尽日诗瓢挂杖头。閒说道人犹惜别，呼尊剪韭夜相留。
次韵云松雪中二律
作者：蓝仁
朝代：明

山中岁晚雪迷漫，瓮牖前头失翠峦。剪水应愁南浦浅，飞花乱逐北风寒。明年已卜丰年瑞，旧俗相传瘴疠安。空向茅檐堆几处，老眸无复映书看。鹤发閒披曳履行，太虚素积自生明。人间失却黄尘路，天上移来白玉京。孟老耽吟心独苦，袁安僵卧梦还清。南村拨冻寻春色，折得梅花寄远情。
次韵云松雪中二律·其一
作者：蓝仁
朝代：明
体裁：七言律诗

山中岁晚雪迷漫，瓮牖前头失翠峦。剪水应愁南浦浅，飞花乱逐北风寒。明年已卜丰年瑞，旧俗相传瘴疠安。空向茅檐堆几处，老眸无复映书看。
次韵云松雪中二律·其二
作者：蓝仁
朝代：明
体裁：七言律诗

鹤发閒披曳履行，太虚素积自生明。人间失却黄尘路，天上移来白玉京。孟老耽吟心独苦，袁安僵卧梦还清。南村拨冻寻春色，折得梅花寄远情。
次韵寿云松
作者：蓝仁
朝代：明
体裁：七言律诗

才名久滞广文毡，甲子频催绛县年。共说称觞华旦近，那知扶杖白云边。道人酒熟应同醉，坐客诗成忽远传。黄石赤松长不老，从来山泽号癯仙。
次韵张云松
作者：蓝仁
朝代：明
体裁：七言律诗

怀友轩前百尺梧，每从清荫共趋隅。学诗到老终教拙，种药扶衰自笑愚。高入天风鸿避弋，长鸣秋雨鹤将雏。甘同木石居贫贱，肯信寒松作大夫。
次韵答刘南山
作者：蓝仁
朝代：明
体裁：七言律诗

秋风木叶下庭皋，眼底南山突兀高。倚马成篇知独步，屠龙挟技笑群豪。未应涧谷藏名迹，终见云霄起羽毛。偶辱新题惊老病，依歌何敢近风骚。
次韵答刘用贞
作者：蓝仁
朝代：明

倾盖溪头一再逢，六年相望寸心同。柴门蹋雨题名去，竹槛看云执手从。前辈文章观酒德，后来岁月叹诗穷。鹿车又与佳儿隐，笑折梅花饯晓风。有赋凌云叹不逢，山林出处调应同。宾筵偶奉清尊集，邻卷频扶短杖从。范叔解衣情未展，袁安僵卧道非穷。春来拟听弦歌处，白帽低斜杏树风。明时出处系遭逢，投足山林长物同。疏食每留佳客坐，缊袍自爱野人从。开园橡栗群狙喜，满屋诗书五鬼穷。犹有短琴随白首，兴来一曲鼓松风。
次韵答刘用贞·其一
作者：蓝仁
朝代：明
体裁：七言律诗

倾盖溪头一再逢，六年相望寸心同。柴门蹋雨题名去，竹槛看云执手从。前辈文章观酒德，后来岁月叹诗穷。鹿车又与佳儿隐，笑折梅花饯晓风。
次韵答刘用贞·其三
作者：蓝仁
朝代：明
体裁：七言律诗

明时出处系遭逢，投足山林长物同。疏食每留佳客坐，缊袍自爱野人从。开园橡栗群狙喜，满屋诗书五鬼穷。犹有短琴随白首，兴来一曲鼓松风。
次韵答刘用贞·其二
作者：蓝仁
朝代：明
体裁：七言律诗

有赋凌云叹不逢，山林出处调应同。宾筵偶奉清尊集，邻卷频扶短杖从。范叔解衣情未展，袁安僵卧道非穷。春来拟听弦歌处，白帽低斜杏树风。
次韵答张簿
作者：蓝仁
朝代：明

苦热休嫌褦襶过，欲询为况近如何。陶公莲社当寻伴，杜老花溪许放歌。正乏酒钱谁送与，又添诗债费催科。苍头不识相观善，牢闭柴门畏客多。野人不识学为官，终老荷衣分所安。泉石尽堪供啸傲，风尘犹喜出艰难。献酬有客同三爵，粗粝期君共一餐。独念故侯忘贵重，笑谈只作布韦看。
次韵答张簿·其一
作者：蓝仁
朝代：明
体裁：七言律诗

苦热休嫌褦襶过，欲询为况近如何。陶公莲社当寻伴，杜老花溪许放歌。正乏酒钱谁送与，又添诗债费催科。苍头不识相观善，牢闭柴门畏客多。
次韵答张簿·其二
作者：蓝仁
朝代：明
体裁：七言律诗

野人不识学为官，终老荷衣分所安。泉石尽堪供啸傲，风尘犹喜出艰难。献酬有客同三爵，粗粝期君共一餐。独念故侯忘贵重，笑谈只作布韦看。
次韵答欧阳雪舟
作者：蓝仁
朝代：明

云出无心鹤自啼，尘埃何用污人衣。东将入海从巢父，西上长安愧陆机。才薄真为时俗忌，年衰犹恨弟兄稀。南窗一枕松风睡，遮莫人间万事非。百年旧隐傍名山，一落尘埃竟不还。自倚渭流难变浊，谁知兽食不留斑。松楸渐觉秋风老，涧壑惟馀夜月閒。惭愧老兄携弱侄，又修茆屋卧云间。闭门仲蔚只村居，卖卜君平与世疏。两地相思常命驾，十年不会费题书。青山久候幽人履，白屋曾留长者车。秋早黄花开较晚，度关紫气近何如。
次韵答欧阳雪舟·其一
作者：蓝仁
朝代：明
体裁：七言律诗

云出无心鹤自啼，尘埃何用污人衣。东将入海从巢父，西上长安愧陆机。才薄真为时俗忌，年衰犹恨弟兄稀。南窗一枕松风睡，遮莫人间万事非。
次韵答欧阳雪舟·其三
作者：蓝仁
朝代：明
体裁：七言律诗

闭门仲蔚只村居，卖卜君平与世疏。两地相思常命驾，十年不会费题书。青山久候幽人履，白屋曾留长者车。秋早黄花开较晚，度关紫气近何如。
次韵答欧阳雪舟·其二
作者：蓝仁
朝代：明
体裁：七言律诗

百年旧隐傍名山，一落尘埃竟不还。自倚渭流难变浊，谁知兽食不留斑。松楸渐觉秋风老，涧壑惟馀夜月閒。惭愧老兄携弱侄，又修茆屋卧云间。
正月十四日西山感兴
作者：蓝仁
朝代：明
体裁：古风

久旷山水游，今晨愿无违。松林收残雨，郊原澹朝晖。憩涧弄清泚，缘冈陟翠微。池鱼暖始游，岩花寒尚稀。高人坐空堂，深竹对岩扉。山中闻犬吠，谷口见樵归。心赏适有契，仙游讵能希。赖此一樽酒，暂然息尘机。古来朝市间，荣华多是非。所以首阳士，白首常采薇。
毒雾
作者：蓝仁
朝代：明
体裁：五言律诗

大雾无时起，冥冥夜色同。江连蛟蜃气，野匿虎狼踪。久暗应成雨，迟收欲待风。南山沈已尽，留得两三峰。
水南山房诗为任立本赋
作者：蓝仁
朝代：明
体裁：古风

南溪白云白如练，万壑松萝对山县。幽人结屋溪上居，稚子过庭能读书。清流美竹秋潇洒，棐几明窗日閒暇。坐中往往见樵渔，门外时时驻车马。盛世弦歌比屋闻，淮南兵革又纷纷。平川战血流成海，白日妖氛涨作云。一自离家从部曲，梦绕故山烟水绿。被褐愁趋戎马群，牵萝谁补南溪屋。近随都尉入关中，远逐嫖姚树战功。匣底笑看三尺剑，尊前起舞万人雄。三年留滞关山外，环堵蓬蒿果安在。荒林猿鹤怨秋风，落日鱼龙愁远海。时清方且归去来，他乡道路多尘埃。有才未必长在野，君王已筑黄金台。
永平王谷云来武夷奉其师慈谷萧先生仙蜕以归蓝山拙者嘉其谊而赠之
作者：蓝仁
朝代：明
体裁：七言律诗

远寻遗蜕访仙坛，又举空衣返故山。猿鹤凄凉思旧社，鬼神呵护惜馀丹。紫溪凉月迎归路，白塔晴云送出关。山下居人瞻望处，南天飞度剑光寒。
求河泊刘昌期贡馀茶·其一
作者：蓝仁
朝代：明
体裁：古风

苍颜白发未投閒，祇讶名兼吏隐难。月校舟缗留渡口，春催茶贡住林间。何年天禄然藜杖，旧日霜台借铁冠。圣代于今偏敬老，几人半俸卧柴关。
求河泊刘昌期贡馀茶·其二
作者：蓝仁
朝代：明
体裁：七言律诗

河官暂托贡茶臣，行李山中住数旬。万指入云频采绿，千峰过雨自生春。封题上品输天府，收拾馀芳寄野人。老我空肠无一字，清风两腋愿轻身。
浇花
作者：蓝仁
朝代：明
体裁：七言律诗

稚子铜瓶汲井浑，一畦花木对幽轩。已看润色分枝叶，更惜清阴庇本根。溪涧龙移泉化土，田畴龟拆草连村。老夫亦有苏枯意，无力穿云浚水源。
海上行送舒文质之京赴危大参之招
作者：蓝仁
朝代：明
体裁：古风

海门五月南风高，龙骧万斛如鸿毛。蓬莱方丈渺何许，但见吞天沃日之洪涛。龙光蜃气迷咫尺，夜看星辰朝看日。居庸如天入海青，玉楼十二通仙灵。仙人楼居龙衮明，二十八宿风云生。山人曾驾辽东鹤，秋入瀛洲采灵药。归来尘土三十年，至今梦想钧天乐。十月北风鸿燕翔，羽人遗我云锦裳。纷纷霪雨暗八荒，子胡不归白玉堂。山人笑与青山别，夜鹤秋猿意悽恻。有书伏阙救疮痍，江南小臣如蚁虱。吾闻东海百谷王，有如宸居朝四方。江淮道路日流血，海若率职能令海道成康庄。吴樯楚柁千艘入，白粲红陈万仓积。近传渤海罢干戈，复道涂山来玉帛。我歌海上行，送子万里情。匣中双吴钩，忽作蛟龙鸣。安得持之献天子，一扫六合风尘清。
清明
作者：蓝仁
朝代：明
体裁：古风

清明日，大风起。纸钱飞作灰，散落千山与万水。旧坟间新墓，哀哀哭不已。百役转沟壑，首丘宁有几。朝廷自忠厚，恻然念无祀。天下向万城，科条戒乡里。缁黄施法食，县官具羊豕。日昃天暝晦，阴灵集坛所。饮食歆飨馀，似闻相告语。秋冬复继惠，有后竟何似。长林或扫松，荒阡谁挂纸。生者不自给，死者长已矣。因思上世人，未明仙佛理。诸儒动引经，不肯祭非鬼。推思九泉下，著令今代始。从知征战场，饥魂怨千古。
灵凤篇
作者：蓝仁
朝代：明
体裁：古风

鸣凤出丹穴，五采耀晴旭。朝饮瑶池流，暮栖昆山木。和声六律备，灵德百禽伏。重华去已久，淳风何由复。不闻夔乐谐，但复楚歌促。梧枝霜不蕃，竹实冬未熟。愧彼梁间燕，双双托华屋。
环谷余国权名行亭曰环谷中以旧得朱子所书风月无边字扁之题诗四首
作者：蓝仁
朝代：明

云谷留云墨，濂溪有似人。园林当胜夕，尊俎集贤宾。天籁飞来远，冰轮洗出新。乾坤清气满，何处有嚣尘。无边风月兴，尽在此亭中。几杖清秋近，弦歌白昼同。名书悬旧扁，画笔付良工。髣髴琅琊胜，能文忆醉翁。华亭当谷口，风月兴无边。草木声相应，山河影倒悬。衣巾凉气袭，杯斝素光传。折简能招我，论诗夜不眠。风来环谷迥，月出野亭幽。树静泉声细，天清露彩收。长留佳客坐，偏与阿戎游。共有司空趣，输君未老休。
环谷余国权名行亭曰环谷中以旧得朱子所书风月无边字扁之题诗四首·其一
作者：蓝仁
朝代：明
体裁：五言律诗

云谷留云墨，濂溪有似人。园林当胜夕，尊俎集贤宾。天籁飞来远，冰轮洗出新。乾坤清气满，何处有嚣尘。
环谷余国权名行亭曰环谷中以旧得朱子所书风月无边字扁之题诗四首·其三
作者：蓝仁
朝代：明
体裁：五言律诗

华亭当谷口，风月兴无边。草木声相应，山河影倒悬。衣巾凉气袭，杯斝素光传。折简能招我，论诗夜不眠。
环谷余国权名行亭曰环谷中以旧得朱子所书风月无边字扁之题诗四首·其二
作者：蓝仁
朝代：明
体裁：五言律诗

无边风月兴，尽在此亭中。几杖清秋近，弦歌白昼同。名书悬旧扁，画笔付良工。髣髴琅琊胜，能文忆醉翁。
环谷余国权名行亭曰环谷中以旧得朱子所书风月无边字扁之题诗四首·其四
作者：蓝仁
朝代：明
体裁：五言律诗

风来环谷迥，月出野亭幽。树静泉声细，天清露彩收。长留佳客坐，偏与阿戎游。共有司空趣，输君未老休。
瑞香
作者：蓝仁
朝代：明

南园秋色尽凋零，别有幽芳出远林。叶布绿云晴霭霭，花攒红粟晓森森。雪中吐艳争春早，露里浮香坐夜深。不与梅花同素淡，时人少识岁寒心。儿时长记侍重闱，频向花前戏綵衣。春树婆娑低几杖，夜香浮动袭屏帏。用心霜雪开时早，晦迹山林识者稀。四十年馀看物变，又扶衰病对芳菲。瑞香当作百花宗，翠叶朱蕤碧玉丛。先得阳和开两月，也禁霜雪度三冬。江梅比节终藏白，仙杏同时合酿红。华石纲中招不去，山林岁晚强为容。
瑞香·其一
作者：蓝仁
朝代：明
体裁：七言律诗

南园秋色尽凋零，别有幽芳出远林。叶布绿云晴霭霭，花攒红粟晓森森。雪中吐艳争春早，露里浮香坐夜深。不与梅花同素淡，时人少识岁寒心。
瑞香·其三
作者：蓝仁
朝代：明
体裁：七言律诗

瑞香当作百花宗，翠叶朱蕤碧玉丛。先得阳和开两月，也禁霜雪度三冬。江梅比节终藏白，仙杏同时合酿红。华石纲中招不去，山林岁晚强为容。
瑞香·其二
作者：蓝仁
朝代：明
体裁：七言律诗

儿时长记侍重闱，频向花前戏綵衣。春树婆娑低几杖，夜香浮动袭屏帏。用心霜雪开时早，晦迹山林识者稀。四十年馀看物变，又扶衰病对芳菲。
用韵自述
作者：蓝仁
朝代：明
体裁：七言律诗

生年七十又周馀，万事从心不校渠。风雨声中长闭户，桑榆影里更观书。行扶竹杖龙钟甚，病踞藜床偃蹇如。忆昨武夷云满谷，长松千树托巢居。
甲寅仲冬予摄官星渚本邑判簿李公以催租入山忽游武夷予命小舟追之不及是夕宿常庵溪风山月一时清兴王事靡盬明日即附舟逆流而上因忆曩时与石堂卢使君同游放怀山水一觞一咏其乐不可复也援笔书怀遂成唐律二首
作者：蓝仁
朝代：明

休日相期上翠微，出门颇觉事多违。小舟送酒来何及，独骑看山去又归。山月抱琴寻涧水，天风倚杖叩岩扉。烟霞一榻无人共，梦绕瑶台跨鹤飞。清溪九曲逐真游，已觉云山笑白头。缓辔未能随后骑，叩舷聊欲借前舟。先朝故老偏相忆，此日虚名不自由。从事独贤何足问，烟波惭愧旧盟鸥。
甲寅仲冬予摄官星渚本邑判簿李公以催租入山忽游武夷予命小舟追之不及是夕宿常庵溪风山月一时清兴王事靡盬明日即附舟逆流而上因忆曩时与石堂卢使君同游放怀山水一觞一咏其乐不可复也援笔书怀遂成唐律二首·其二
作者：蓝仁
朝代：明
体裁：七言律诗

清溪九曲逐真游，已觉云山笑白头。缓辔未能随后骑，叩舷聊欲借前舟。先朝故老偏相忆，此日虚名不自由。从事独贤何足问，烟波惭愧旧盟鸥。
病中
作者：蓝仁
朝代：明
体裁：五言律诗

卧病秋将尽，艰难日又增。夜深方著枕，户远更留灯。邻畏呻吟近，僮来抑按能。有身应有患，空寂未如僧。
病中
作者：蓝仁
朝代：明

朽骨不禁风露冷，衰容更畏雪霜繁。呼儿欲问春深浅，柳絮梨花已满园。杖策儿扶村舍翁，一樽花下卧春风。社前雷动催茶笋，兴入千岩万壑中。山城雨过草萋萋，无数残红逐马蹄。燕子不知春景异，傍人华屋又衔泥。
病中
作者：蓝仁
朝代：明

能得浮生几日閒，桑榆夕景渐阑珊。病魔可避宁浮海，诗债相寻且闭关。灯影背窗愁作伴，雨声喧枕梦惊还。鹿车记得清溪路，稍待秋风更入山。西窗僵卧动逾旬，世事凄凉泪满巾。老去已无儿可托，病来直与死为邻。孤虚履运成何事，悔吝连秋为此身。抗节拟同松柏固，颠崖从尔雪霜频。衰年卧病闭柴荆，有客相过问死生。隐几祗饶昏欲睡，杖藜非复跛能行。社中漫忝诗名共，方外虚思药术成。寄语郡斋张博士，寂寥犹望故人情。无才祗欲苦吟诗，肝肾雕锼气久衰。白虎痛传关节遍，乌蛇方送药资迟。下床腓股坚于石，览镜头颅白胜丝。多谢道人余复古，酒瓢新浸五加皮。
病中·其一
作者：蓝仁
朝代：明
体裁：七言绝句

朽骨不禁风露冷，衰容更畏雪霜繁。呼儿欲问春深浅，柳絮梨花已满园。
病中·其一
作者：蓝仁
朝代：明
体裁：七言律诗

能得浮生几日閒，桑榆夕景渐阑珊。病魔可避宁浮海，诗债相寻且闭关。灯影背窗愁作伴，雨声喧枕梦惊还。鹿车记得清溪路，稍待秋风更入山。
病中·其三
作者：蓝仁
朝代：明
体裁：七言绝句

山城雨过草萋萋，无数残红逐马蹄。燕子不知春景异，傍人华屋又衔泥。
病中·其三
作者：蓝仁
朝代：明
体裁：七言律诗

衰年卧病闭柴荆，有客相过问死生。隐几祗饶昏欲睡，杖藜非复跛能行。社中漫忝诗名共，方外虚思药术成。寄语郡斋张博士，寂寥犹望故人情。
病中·其二
作者：蓝仁
朝代：明
体裁：七言绝句

杖策儿扶村舍翁，一樽花下卧春风。社前雷动催茶笋，兴入千岩万壑中。
病中·其二
作者：蓝仁
朝代：明
体裁：七言律诗

西窗僵卧动逾旬，世事凄凉泪满巾。老去已无儿可托，病来直与死为邻。孤虚履运成何事，悔吝连秋为此身。抗节拟同松柏固，颠崖从尔雪霜频。
病中·其四
作者：蓝仁
朝代：明
体裁：七言律诗

无才祗欲苦吟诗，肝肾雕锼气久衰。白虎痛传关节遍，乌蛇方送药资迟。下床腓股坚于石，览镜头颅白胜丝。多谢道人余复古，酒瓢新浸五加皮。
病起
作者：蓝仁
朝代：明
体裁：五言律诗

带缓肌如削，巾欹发半垂。故人怜病起，稚子笑行迟。却酒忧成醉，收书老更痴。满冈梧竹尽，尚想凤栖时。
病起偶成
作者：蓝仁
朝代：明
体裁：七言律诗

春来春去总匆匆，九十光阴卧病中。缓步也愁平地险，加餐不与去年同。生憎野草侵人绿，可惜残花过眼红。昨日邻童偶相值，不知何处一衰翁。
病起后园看花四首
作者：蓝仁
朝代：明

霜枝露叶长丛丛，铸就黄金讶许同。昨日不缘行药到，又成寂寞付秋风。冷坐东篱句自敲，旁人错讶候香醪。餐英饮水寻真乐，久与王弘著绝交。露下碧丛珠滴滴，月明素萼雪团团。不知晚节全清白，更向东篱仔细看。一枝数萼剪轻冰，应与渊明共素心。秋色满园题品遍，从来白玉贵黄金。
病起后园看花四首·其一
作者：蓝仁
朝代：明
体裁：七言绝句

霜枝露叶长丛丛，铸就黄金讶许同。昨日不缘行药到，又成寂寞付秋风。
病起后园看花四首·其三
作者：蓝仁
朝代：明
体裁：七言绝句

露下碧丛珠滴滴，月明素萼雪团团。不知晚节全清白，更向东篱仔细看。
病起后园看花四首·其二
作者：蓝仁
朝代：明
体裁：七言绝句

冷坐东篱句自敲，旁人错讶候香醪。餐英饮水寻真乐，久与王弘著绝交。
病起后园看花四首·其四
作者：蓝仁
朝代：明
体裁：七言绝句

一枝数萼剪轻冰，应与渊明共素心。秋色满园题品遍，从来白玉贵黄金。
白雪歌
作者：蓝仁
朝代：明
体裁：古风

南州大雪从来少，数日山庄三尺厚。一点游尘着处无，四檐明月连宵有。琼树应迷谷口樵，玉蓑不脱溪边叟。清池片石叠寒毡，远岫疏松排秃帚。鸢肩独耸费吟哦，鹤发相辉惜衰朽。梅清竹瘦转凭陵，鸟仆猿僵罢飞走。孤烟冷舍自无聊，横宝当途谁得取。宜消瘴疠拯群黎，忽报丰登随众口。高士轩中爱煮茶，将军帐下催斟酒。种石辛勤璧在田，照书烂漫珠盈斗。阴崖北向云影开，旭日东来涧声吼。眼前光景渐消磨，石门天柱长回首。
盆松乃慈谷手植
作者：蓝仁
朝代：明
体裁：七言律诗

瓦盆乞得小松栽，谁拨霜根向断崖。盘屈岂能移本性，低回故欲困长材。吞声莫向秋风诉，抗节从教腊雪埋。更后千年枝已长，仙人应化鹤飞来。
盆柏
作者：蓝仁
朝代：明
体裁：五言律诗

盆里仙人柏，千枝共一柯。年深犹短小，雨重却婆娑。翠色孤松并，繁阴片石多。西来指禅意，不敢问如何。
盆梅乃林希玄寄惠
作者：蓝仁
朝代：明

罗浮唤醒雪霜魂，知是孤山几代孙。冷蕊疏枝低作干，苍苔翠藓近移根。未论大用调金鼎，已许平生老瓦盆。岁暮徜徉三友在，寒松瘦竹共柴门。托根盆盎似藏身，五蕊三花小试春。水月影随灯火转，山林迹共市廛亲。陇头不为行人折，湖上空怀处士邻。最念平生清白操，偶抛霜雪傍光尘。
盆梅乃林希玄寄惠·其一
作者：蓝仁
朝代：明
体裁：七言律诗

罗浮唤醒雪霜魂，知是孤山几代孙。冷蕊疏枝低作干，苍苔翠藓近移根。未论大用调金鼎，已许平生老瓦盆。岁暮徜徉三友在，寒松瘦竹共柴门。
盆梅乃林希玄寄惠·其二
作者：蓝仁
朝代：明
体裁：七言律诗

托根盆盎似藏身，五蕊三花小试春。水月影随灯火转，山林迹共市廛亲。陇头不为行人折，湖上空怀处士邻。最念平生清白操，偶抛霜雪傍光尘。
盆竹
作者：蓝仁
朝代：明
体裁：五言律诗

种竹寻盆盎，低迷似涧阿。细声兼雨有，微影动风多。长笋排针出，成竿数寸过。且无斤斧虑，终老雪霜柯。
石村卜居候程芳远
作者：蓝仁
朝代：明
体裁：七言律诗

数日遥闻驾犊车，青囊贮得异人书。山前再宿辞仙馆，雨后长吟候野庐。竹径漫期羊仲入，鹿门偏愧德公居。子孙能守平安训，二顷山田也有馀。
石村阻水
作者：蓝仁
朝代：明

昨日今日雨不绝，武夷东西溪水高。驾壑仙船在岩顶，也愁孤棹动风涛。空山雨脚乱如麻，短杖冲泥草径斜。野老门前三尺浪，相逢真在水仙家。
石村阻水·其一
作者：蓝仁
朝代：明
体裁：七言绝句

昨日今日雨不绝，武夷东西溪水高。驾壑仙船在岩顶，也愁孤棹动风涛。
石村阻水·其二
作者：蓝仁
朝代：明
体裁：七言绝句

空山雨脚乱如麻，短杖冲泥草径斜。野老门前三尺浪，相逢真在水仙家。
石村阻雪云松惠诗依韵奉答
作者：蓝仁
朝代：明

清湖晴雪对莲峰，下有弦歌一亩宫。题得新诗寄茆屋，长松修竹共清风。携得长镵度雪峰，月明留宿洞仙宫。世人未识宾云曲，閒却林梢一笛风。
石村阻雪云松惠诗依韵奉答·其一
作者：蓝仁
朝代：明
体裁：七言绝句

清湖晴雪对莲峰，下有弦歌一亩宫。题得新诗寄茆屋，长松修竹共清风。
石村阻雪云松惠诗依韵奉答·其二
作者：蓝仁
朝代：明
体裁：七言绝句

携得长镵度雪峰，月明留宿洞仙宫。世人未识宾云曲，閒却林梢一笛风。
石村除夕
作者：蓝仁
朝代：明
体裁：五言律诗

衰病身为累，穷愁岁又除。枕戈邻境静，卜宅远村居。海舶追编户，山田责簿书。应门儿不暇，休问过庭疏。
石村除夕二首
作者：蓝仁
朝代：明

除夕如寒食，人烟禁不炊。袁安谁问死，方朔自啼饥。野火焦良玉，寒机弃乱丝。白头将暗眼，更望太平时。风尘惊老眼，丘壑保余生。闭户交游绝，开园种树成。野阴长似雨，雪意又非晴。闻说朝京路，泥深哭远行。
石村除夕二首·其一
作者：蓝仁
朝代：明
体裁：五言律诗

除夕如寒食，人烟禁不炊。袁安谁问死，方朔自啼饥。野火焦良玉，寒机弃乱丝。白头将暗眼，更望太平时。
石村除夕二首·其二
作者：蓝仁
朝代：明
体裁：五言律诗

风尘惊老眼，丘壑保余生。闭户交游绝，开园种树成。野阴长似雨，雪意又非晴。闻说朝京路，泥深哭远行。
示儿三首
作者：蓝仁
朝代：明

天怒宁论罪有无，荷戈万里戍成都。三声自听猿鸣惨，一片谁怜雁影孤。苦乐不同安悔吝，死生长定省忧虞。老牛舐犊终存爱，白发萧萧泪眼枯。衰容浑欲不胜衣，况复天涯有戍儿。塞雁传书空在望，林乌反哺动遐思。诸孙梨栗频相聒，独老桑榆久自知。春日一樽？尽兴，阿咸傍看醉题诗。抛却耕锄候县门，朝呼夕令竞纷纷。久知画地皆为狱，漫道号天可扣阍。入市于菟寻汛语，斗床觳觫倚真闻。白头咄咄书空罢，惭愧庞公训子孙。
示儿三首·其一
作者：蓝仁
朝代：明
体裁：七言律诗

天怒宁论罪有无，荷戈万里戍成都。三声自听猿鸣惨，一片谁怜雁影孤。苦乐不同安悔吝，死生长定省忧虞。老牛舐犊终存爱，白发萧萧泪眼枯。
示儿三首·其三
作者：蓝仁
朝代：明
体裁：七言律诗

抛却耕锄候县门，朝呼夕令竞纷纷。久知画地皆为狱，漫道号天可扣阍。入市于菟寻汛语，斗床觳觫倚真闻。白头咄咄书空罢，惭愧庞公训子孙。
示儿三首·其二
作者：蓝仁
朝代：明

衰容浑欲不胜衣，况复天涯有戍儿。塞雁传书空在望，林乌反哺动遐思。诸孙梨栗频相聒，独老桑榆久自知。春日一樽？尽兴，阿咸傍看醉题诗。
示儿三首·其二
作者：蓝仁
朝代：明
体裁：七言律诗

衰容浑欲不胜衣，况复天涯有戍儿。塞雁传书空在望，林乌反哺动遐思。诸孙梨栗频相聒，独老桑榆久自知。春日一樽�尽兴，阿咸傍看醉题诗。
祭虎二首
作者：蓝仁
朝代：明

猛虎在前林，群豕践我黍。饥来搏食之，绝迹秋田里。虎非兽之良，推功及田父。流传不可忘，南村朝祭虎。祭虎虎何功，云能食封豕。封豕善遁藏，充觞得仙麂。仙麂虽驯良，入口那复吐。虎去不复来，居然暴禾黍。
祭虎二首·其一
作者：蓝仁
朝代：明
体裁：古风

猛虎在前林，群豕践我黍。饥来搏食之，绝迹秋田里。虎非兽之良，推功及田父。流传不可忘，南村朝祭虎。
祭虎二首·其二
作者：蓝仁
朝代：明
体裁：古风

祭虎虎何功，云能食封豕。封豕善遁藏，充觞得仙麂。仙麂虽驯良，入口那复吐。虎去不复来，居然暴禾黍。
秋夕怀武夷旧业
作者：蓝仁
朝代：明
体裁：五言律诗

客路西风晚，怀山独夜愁。露寒仙掌月，天远幔亭秋。落叶他乡梦，啼乌何处楼。归心似江水，千里向东流。
秋山怀友
作者：蓝仁
朝代：明
体裁：古风

天寒草木疏，落日照平野。孤云西北驰，独鸟东南下。仰聆寒蝉悲，俯见惊湍泻。物情自索寞，秋色正潇洒。良朋久相违，离思何由写。
秋日书怀
作者：蓝仁
朝代：明
体裁：七言律诗

黄花红树涧西村，卧病高秋欲断魂。九日凄凉思弟妹，十年忧患信乾坤。仙经未试丹砂诀，世网空添白发根。拟向清池窥老影，满山风雨一川浑。
秋日偶成
作者：蓝仁
朝代：明

荒苔落叶小轩秋，兀坐无聊疾始瘳。一缕篆烟飞不尽，又将诗卷阅从头。秋雨生寒似早春，寥寥门巷绿苔新。社前酿熟松醪酒，留得仙瓢候故人。
秋日偶成·其一
作者：蓝仁
朝代：明
体裁：七言绝句

荒苔落叶小轩秋，兀坐无聊疾始瘳。一缕篆烟飞不尽，又将诗卷阅从头。
秋日偶成·其二
作者：蓝仁
朝代：明
体裁：七言绝句

秋雨生寒似早春，寥寥门巷绿苔新。社前酿熟松醪酒，留得仙瓢候故人。
秋江待渡
作者：蓝仁
朝代：明
体裁：五言律诗

野水苍茫夕，云山惨淡秋。暂停征路策，遥唤隔溪舟。茆店关门早，僧钟出寺幽。衰年怀远道，禁得暮归愁。
立春偶书
作者：蓝仁
朝代：明
体裁：七言律诗

八八衰年只缊袍，闭门春日自歌骚。一尊风雨心空壮，数亩田园兴不高。黄卷但知贤圣对，白丁谁问子孙劳。不堪两鬓萧萧雪，犹向人前作桔槔。
竹搔背
作者：蓝仁
朝代：明

裂竹供衰病，能分子侄劳。周身寻痛痒，到手助爬搔。野服同扪虱，仙经似伐毛。自惭鲐背及，此物敢忘劳。削竹名何器，年来试用频。揩摩长在手，痛痒不求人。刻画儿童掌，追随老病身。渭川淇澳际，托分久相亲。
竹搔背·其一
作者：蓝仁
朝代：明
体裁：五言律诗

裂竹供衰病，能分子侄劳。周身寻痛痒，到手助爬搔。野服同扪虱，仙经似伐毛。自惭鲐背及，此物敢忘劳。
竹搔背·其二
作者：蓝仁
朝代：明
体裁：五言律诗

削竹名何器，年来试用频。揩摩长在手，痛痒不求人。刻画儿童掌，追随老病身。渭川淇澳际，托分久相亲。
纸帐
作者：蓝仁
朝代：明
体裁：七言绝句

数幅秋藤拂地齐，匡床閒对竹炉低。山中一枕梅花月，不识鸡声送马蹄。
纸被
作者：蓝仁
朝代：明
体裁：七言律诗

采得仙岩不老藤，蒸云煮雪揭轻冰。光浮一片昆山玉，煖压三冬内府绫。衣被生灵真有道，卷舒明晦亦堪徵。衰年朽骨寒尤甚，自拥蒙头到日升。
经杜清碧先生墓
作者：蓝仁
朝代：明
体裁：七言律诗

皓首山林草大玄，鹤书徵起又归田。一窝自得尧夫乐，三策谁知贾谊贤。空有墓碑临道路，更无书屋贮风烟。后生仰止前修远，慨想升平七十年。
经赵师节故居
作者：蓝仁
朝代：明
体裁：五言律诗

五亩城边宅，过门忆往年。病抛诗社卷，贫索酒家钱。古道能追辙，新声不改弦。鹿门秋月色，因照德公阡。
老泉索赋喜雨
作者：蓝仁
朝代：明
体裁：七言律诗

苦热真嫌夏日长，片云今夕作秋凉。颠风未欲惊蒲柳，急雨还能养稻粱。病骨清泠唯稳睡，吟怀衰老减疏狂。冯唐过我谈新咏，扣户先愁债未偿。
自伤
作者：蓝仁
朝代：明
体裁：五言律诗

天地为罗网，枭鸾一死生。英雄莫自悔，骨相或当黥。照影浑疑鬼，残形已作兵。诗书翻误世，戈甲可收名。
自用石村韵再赋
作者：蓝仁
朝代：明
体裁：五言律诗

云卧加衾铁，烟餐待桂炊。十年穷战伐，数口逼寒饥。潦倒弃沟壑，凄凉畏茧丝。桃林春色近，未似放牛时。
自述
作者：蓝仁
朝代：明
体裁：七言律诗

弱子承家志未酬，无辜遽作楚人囚。莱衣漫有思乡泪，羌笛真成出塞愁。白发临风悲远道，绿蓑耕雨忆荒丘。放农销甲知何日，更倚柴门望不休。
至梅村别业再用前韵寄云壑
作者：蓝仁
朝代：明

猿鹤相招隐此山，柴门一径雪霜残。已知富贵输年少，自抱幽贞傲岁寒。野老许携新酿至，邻人閒借旧书看。阳和欲候梅梢信，数日攀跻未觉难。世情只益老年悲，秋气先从病骨知。高卧且寻愚谷僻，旷怀唯入醉乡宜。田园著处征徭急，风雨孤村穫敛迟。拟约道人云壑外，茶铛煮瀑共谈诗。
至梅村别业再用前韵寄云壑·其一
作者：蓝仁
朝代：明
体裁：七言律诗

猿鹤相招隐此山，柴门一径雪霜残。已知富贵输年少，自抱幽贞傲岁寒。野老许携新酿至，邻人閒借旧书看。阳和欲候梅梢信，数日攀跻未觉难。
至梅村别业再用前韵寄云壑·其二
作者：蓝仁
朝代：明
体裁：七言律诗

世情只益老年悲，秋气先从病骨知。高卧且寻愚谷僻，旷怀唯入醉乡宜。田园著处征徭急，风雨孤村穫敛迟。拟约道人云壑外，茶铛煮瀑共谈诗。
舟中望长洲田家
作者：蓝仁
朝代：明
体裁：古风

积流会澄川，浮沙亘长洲。上有佳树林，下有良田畴。渔樵自成村，桑麻翳榛丘。犬吠林巷深，鸟鸣田舍幽。落日负耒归，凉飙荡轻舟。斯人亦何为，乐哉以优游。羁怀迫道路，怅望徒淹留。
花朝偶成
作者：蓝仁
朝代：明
体裁：七言律诗

一声霹雳洗乾坤，满目青山带白云。地底龙蛇惊欲动，树头鸟鹊喜相闻。邻人买酒酬春社，野老携书就夕曛。閒拂尘埃开匣镜，白头微有黑丝分。
苍梧夜坐
作者：蓝仁
朝代：明
体裁：五言律诗

天阔苍梧夜，江清碧草春。残花宜对酒，明月暂随人。白雪知音少，青山入梦频。还乡恐未遂，鱼鸟漫相亲。
范伯刚为予作翠屏别墅图因赋云林茅屋歌
作者：蓝仁
朝代：明
体裁：古风

我昔结屋依云林，开窗正对浮云岑。山花烂漫散春色，崖木惨淡垂秋阴。篮舆欲往空费力，十步五步还坐息。日斜又向茅屋归，惆怅三年登未得。范宽生纸写作图，中堂忽见遥峰孤。白云黄雾自舒卷，湿翠晴岚时有无。半空石壁悬飞瀑，下有良田艺桑竹。买牛春雨早归耕，莫遣儿孙忘乡曲。
荒园有感
作者：蓝仁
朝代：明
体裁：七言律诗

一片荒园战伐馀，主人流落未安居。春来漫拟桑麻长，岁久谁将蔓草除。慨想农功难自弃，静看人事不如初。道旁时有栽瓜者，烟雨才分半亩锄。
蓝涧杂诗五首
作者：蓝仁
朝代：明

郭外茅亭小，门前涧水清。诸生时问字，野老尽知名。移竹须春雨，看山待晚晴。年来疏懒甚，著述苦无成。碧草云连屋，黄山暮入帘。养生思橘井，曝背恋茅檐。雪为观书积，泉因洗药添。懒从閒转甚，贫与病相兼。藓径沿溪滑，柴门倚树欹。看云行自远，卧雪起常迟。白日磋跎过，玄经寂寞为。不才甘在野，非是傲明时。寂寞扬雄宅，荒芜董子园。生涯谋转拙，儒术道空存。野竹钞书尽，清池洗墨浑。唯应门外水，花发似桃源。避人常独卧，借地遂幽居。多病勤栽药，无言懒著书。山光兼落日，竹色共寒蔬。故旧如相遇，休嗔礼法疏。
蓝涧杂诗五首·其一
作者：蓝仁
朝代：明
体裁：五言律诗

郭外茅亭小，门前涧水清。诸生时问字，野老尽知名。移竹须春雨，看山待晚晴。年来疏懒甚，著述苦无成。
蓝涧杂诗五首·其三
作者：蓝仁
朝代：明
体裁：五言律诗

藓径沿溪滑，柴门倚树欹。看云行自远，卧雪起常迟。白日磋跎过，玄经寂寞为。不才甘在野，非是傲明时。
蓝涧杂诗五首·其二
作者：蓝仁
朝代：明
体裁：五言律诗

碧草云连屋，黄山暮入帘。养生思橘井，曝背恋茅檐。雪为观书积，泉因洗药添。懒从閒转甚，贫与病相兼。
蓝涧杂诗五首·其五
作者：蓝仁
朝代：明
体裁：五言律诗

避人常独卧，借地遂幽居。多病勤栽药，无言懒著书。山光兼落日，竹色共寒蔬。故旧如相遇，休嗔礼法疏。
蓝涧杂诗五首·其四
作者：蓝仁
朝代：明
体裁：五言律诗

寂寞扬雄宅，荒芜董子园。生涯谋转拙，儒术道空存。野竹钞书尽，清池洗墨浑。唯应门外水，花发似桃源。
西山与云松会宿
作者：蓝仁
朝代：明
体裁：七言律诗

两屐春泥懒过门，一筇斜日会前村。烟霞梦想西山榻，风雨襟期北海尊。不俟主人趋竹所，休烦渔父入桃源。老年谬忝诗名共，莫惜灯前更细论。
西山暮归
作者：蓝仁
朝代：明
体裁：古风

凉叶堕微风，秋山正萧爽。天寒独鸟归，日夕百蛩响。偶从桂树招，遂有桃源想。石磴阒无人，山猿自来往。
西山脩竹已为军兵所伐
作者：蓝仁
朝代：明
体裁：七言律诗

朝来伐竹已千竿，始觉籓篱宇宙宽。照室丹光林外见，隔溪山色座中看。春秋岂信栽培易，风雨那愁出入难。凤鸟不来龙已去，空山谁与报平安。
西山道人惠江南笋
作者：蓝仁
朝代：明
体裁：七言绝句

江南苦竹生甘笋，春社雷惊出土长。扶病欲来参玉版，道人晓起赠双筐。
詹齐之访予章屯别业不值有诗留题次韵奉答
作者：蓝仁
朝代：明

一自琅邪返故林，几年种树未成阴。买山得屋才容膝，爱竹临轩自解襟。春雨桑麻连晓社，西风猿鹤共秋吟。忽闻张籍蓬门过，他日相期话此心。野人自爱住云林，客到开门扫绿阴。白帽有情应送老，绿尊无事且开襟。一川野水舂锄下，四壁秋风蟋蟀吟。共作故园松菊主，未惭元亮百年心。
詹齐之访予章屯别业不值有诗留题次韵奉答·其一
作者：蓝仁
朝代：明
体裁：七言律诗

一自琅邪返故林，几年种树未成阴。买山得屋才容膝，爱竹临轩自解襟。春雨桑麻连晓社，西风猿鹤共秋吟。忽闻张籍蓬门过，他日相期话此心。
詹齐之访予章屯别业不值有诗留题次韵奉答·其二
作者：蓝仁
朝代：明
体裁：七言律诗

野人自爱住云林，客到开门扫绿阴。白帽有情应送老，绿尊无事且开襟。一川野水舂锄下，四壁秋风蟋蟀吟。共作故园松菊主，未惭元亮百年心。
谢云松寄惠青藤
作者：蓝仁
朝代：明

仙药驱风力最灵，九华山里老藤青。三更花露调冰椀，一斗松醪倒石瓶。博士传方消痼疾，衰容涉世保馀龄。更烦大笔重题品，续入神农本草经。新诗妙药两难酬，令我平生宿疾瘳。弱足便堪扶杖起，閒情先想出门游。邑中佳句争传诵，海上仙方费远求。强欲追随成二老，莫将天骥笑氂牛。
谢云松寄惠青藤·其一
作者：蓝仁
朝代：明

仙药驱风力最灵，九华山里老藤青。三更花露调冰椀，一斗松醪倒石瓶。博士传方消痼疾，衰容涉世保馀龄。更烦大笔重题品，续入神农本草经。
谢云松寄惠青藤·其一
作者：蓝仁
朝代：明
体裁：七言律诗

仙药驱风力最灵，九华山里老藤青。三更花露调冰碗，一斗松醪倒石瓶。博士传方消痼疾，衰容涉世保馀龄。更烦大笔重题品，续入神农本草经。
谢云松寄惠青藤·其二
作者：蓝仁
朝代：明
体裁：七言律诗

新诗妙药两难酬，令我平生宿疾瘳。弱足便堪扶杖起，閒情先想出门游。邑中佳句争传诵，海上仙方费远求。强欲追随成二老，莫将天骥笑氂牛。
谢刘兰室见惠网巾二首·其一
作者：蓝仁
朝代：明
体裁：七言律诗

故人于我最相亲，分惠青丝作网巾。镜里形容加束缚，眼中纲目细条陈。少遮白发安垂老，转衬乌纱障俗尘。更与箨冠藜杖称，世间还有葛天民。
谢刘兰室见惠网巾二首·其二
作者：蓝仁
朝代：明
体裁：七言律诗

故人念我鬓毛疏，结网裁巾寄敝庐。白雪盈簪收已尽，乌纱著纸画难如。门临寒水频看镜，篱掩秋蓬不用梳。昨日客来应怪问，衰容欲变少年馀。
谢卢石堂惠白露茶
作者：蓝仁
朝代：明
体裁：七言律诗

武夷山里谪仙人，采得云岩第一春。丹灶烟轻香不变，石泉火活味逾新。春风树老旗枪尽，白露芽生粟粒匀。欲写微吟报佳惠，枯肠搜尽兴空频。
谢彦昭作小像
作者：蓝仁
朝代：明
体裁：七言律诗

开口临风牙齿疏，搔头向日鬓毛枯。自知老丑成何物，谁唤良工写此图。藜杖偶从莲社客，角巾遥迓草堂癯。一丘一壑从吾好，试问仙人著得无。
赋刘俊民镇抚兰室
作者：蓝仁
朝代：明
体裁：七言律诗

一室廛居不受喧，满前生意对兰孙。七弦漫倚宣尼操，九畹仍窥屈子园。霁月光风浮户牖，清霜紫电绕辕门。十年来往惭交谊，襟袖馀香想契言。
赋梅杖
作者：蓝仁
朝代：明

剪得孤山最旧枝，老年筋力赖扶持。雪中拄去馀香在，月下携来瘦影随。生长冰霜怜硬骨，摩挲苔藓露苍皮。仙人九节休相笑，也欲看山入武夷。携得南枝拄白云，天寒时复出柴门。交头共倚春风力，到手还疑夜月痕。禹庙星霜空自化，葛陂雷雨未应存。老来只为寻诗苦，踏雪明朝过远村。绿竹新栽节节方，老年与尔共行藏。游山鹿豕休相讶，倚壁蛟龙恐欲翔。不用虚心随石转，自来直干拂云长。扶持莫问颠崖远，但愧微踪久雪霜。伐竹为筇共我长，不烦绳削自然方。端形祗是生来少，直节谁怜老干刚。拄过苍苔窥鸟迹，踏残黄叶出羊肠。此君尽力扶衰朽，一日平安不可忘。
赋梅杖·其一
作者：蓝仁
朝代：明
体裁：七言律诗

剪得孤山最旧枝，老年筋力赖扶持。雪中拄去馀香在，月下携来瘦影随。生长冰霜怜硬骨，摩挲苔藓露苍皮。仙人九节休相笑，也欲看山入武夷。
赋梅杖·其三
作者：蓝仁
朝代：明
体裁：七言律诗

绿竹新栽节节方，老年与尔共行藏。游山鹿豕休相讶，倚壁蛟龙恐欲翔。不用虚心随石转，自来直干拂云长。扶持莫问颠崖远，但愧微踪久雪霜。
赋梅杖·其二
作者：蓝仁
朝代：明
体裁：七言律诗

携得南枝拄白云，天寒时复出柴门。交头共倚春风力，到手还疑夜月痕。禹庙星霜空自化，葛陂雷雨未应存。老来只为寻诗苦，踏雪明朝过远村。
赋梅杖·其四
作者：蓝仁
朝代：明
体裁：七言律诗

伐竹为筇共我长，不烦绳削自然方。端形祗是生来少，直节谁怜老干刚。拄过苍苔窥鸟迹，踏残黄叶出羊肠。此君尽力扶衰朽，一日平安不可忘。
赋绯菊
作者：蓝仁
朝代：明
体裁：七言律诗

丹砂窃服驻秋容，便与东篱景不同。徒有赭颜承雨露，苦无清节傲霜风。极知妩媚随人易，祗恐繁华过眼空。处士欲言何足辨，南山正落酒杯中。
赋网巾
作者：蓝仁
朝代：明
体裁：七言律诗

白头难掩雪霜踪，纤手穿成络索同。映带暮年微矍铄，遮藏秋色久蓬松。牵丝祇讶蛛临户，览镜翻惭鹤在笼。便与黄花相见好，不愁破帽落西风。
赓云松陪祭翁墩先垄
作者：蓝仁
朝代：明
体裁：七言律诗

三年不得诣先茔，白发斜阳渺渺情。空读蓼莪挥涕泪，又惭麦饭负清明。风烟极目山林远，丘垄伤心草树平。多感故人深厚意，一尊同荐石泉清。
赓冯老泉
作者：蓝仁
朝代：明
体裁：七言律诗

山中久住岂无情，偶为寻诗出谷行。岁宴龙蛇当伏蛰，春和观鹤自翔鸣。眼空江海栖栖老，兴近烟霞往往清。林杰后来俱特达，侯门弹铗旧知名。
赓张宗翰舟过武夷述怀
作者：蓝仁
朝代：明

丹霞白鹤洞仙宫，绝顶当年避地同。春雨矶头忧巨浸，夕阳林下眩残虹。先几自合乘槎去，投老方惊堕甑空。九曲棹歌期再听，寄声鸥鹭少从容。荒榛满目故儒宫，忆昔风雩乐趣同。年代已随川上水，文光无复斗间虹。黄埃赤日遮平地，高石层阴起半空。昨暮维舟西渡口，濯缨犹胜抗尘容。
赓张宗翰舟过武夷述怀·其一
作者：蓝仁
朝代：明
体裁：七言律诗

丹霞白鹤洞仙宫，绝顶当年避地同。春雨矶头忧巨浸，夕阳林下眩残虹。先几自合乘槎去，投老方惊堕甑空。九曲棹歌期再听，寄声鸥鹭少从容。
赓张宗翰舟过武夷述怀·其二
作者：蓝仁
朝代：明
体裁：七言律诗

荒榛满目故儒宫，忆昔风雩乐趣同。年代已随川上水，文光无复斗间虹。黄埃赤日遮平地，高石层阴起半空。昨暮维舟西渡口，濯缨犹胜抗尘容。
赓张宗翰舟过武夷述怀甲寅仲冬予摄官星渚本邑判簿李公以催租入山忽游武夷予命小舟追之不及是夕宿常庵溪风山月一时清兴王事靡盬明日即附舟逆流而上因忆曩时与石堂卢使君同游放怀山水一觞一咏其乐不可复也援笔书怀遂成唐律二首·其一
作者：蓝仁
朝代：明
体裁：七言律诗

休日相期上翠微，出门颇觉事多违。小舟送酒来何及，独骑看山去又归。山月抱琴寻涧水，天风倚杖叩岩扉。烟霞一榻无人共，梦绕瑶台跨鹤飞。
赠云壑
作者：蓝仁
朝代：明
体裁：七言绝句

望山寻水不惮遥，白云红树喜相招。梦回茅屋潇潇雨，又得留君住一宵。
赠叶宗善兼复婴
作者：蓝仁
朝代：明
体裁：七言律诗

武夷宫里叶高士，方外同游独老成。秘诀隐文参古学，清辞丽句负时名。餐霞直上阳崖远，采药归来夜月明。久别邻庵余复古，西风鹤背许相迎。
赠叶彦新
作者：蓝仁
朝代：明
体裁：七言律诗

石林居士日相亲，温雅如君复几人。脱却时名栖寂寞，吟成诗句转清新。清溪九曲宜垂钓，茅屋三间可卜邻。我亦平生忧世者，近来双鬓白如银。
赠吴彦敬
作者：蓝仁
朝代：明
体裁：七言律诗

卜居何论买山钱，喜有南邻二仲贤。门径新开疏种竹，池塘分断半栽莲。客来酒缶墙头过，儿学书签架上悬。况是世交同继业，林间猿鹤倍欣然。
赠张兼善
作者：蓝仁
朝代：明
体裁：七言律诗

赠人相识自平川，乂会松轩炙石泉。惆怅望云怀故旧，周流观世避英贤。河图拟究成书际，羲易应参未画前。颇讶华山陈处士，白云深处至今眠。
赠桃源孙牧庵
作者：蓝仁
朝代：明
体裁：七言律诗

道士何年始种桃，仙源深处不容舠。一林晓色丹霞散，双涧飞泉锦浪高。烟火自应尘世隔，犁锄还共野人劳。采花食实年年事，住向名山几伐毛。
赠欧阳亦雪
作者：蓝仁
朝代：明
体裁：七言律诗

欧阳处士有行窝，束担琴书处处过。肘后药分丹火秘，雪中梅放墨花多。老来怀抱思倾写，病起筋骸费按摩。闻与赤松黄石伴，楼居此日意如何。
赠武夷魏士达
作者：蓝仁
朝代：明
体裁：古风

武夷山水天下无，层峦叠嶂皆画图。神奇直疑混沌凿，秦汉而下灵仙都。中天积翠开宫殿，石壁红光夜如电。鸾凤常骖神姥游，猿猱共醉曾孙燕。洞中别有升真天，琼林遗蜕如枯蝉。露盘仙掌千年药，春水桃花九曲泉。万松冈头羽衣客，更入三山采真诀。神游不计海天遥，梦觉长怀山月白。归来高隐万年宫，天香时降双青童。道参元始鸿濛外，身寄虚空象纬中。嗟予久慕烟霞侣，天遣空山作诗苦。清歌曾绕幔亭云，冻笔空题草堂雨。金丹拟就玉蟾分，木叶西风铁笛闻。野老只知尧舜世，樵夫或遇武夷君。黄尘白发悲年暮，回首蓬莱更何处。病容岂是学仙才，儒术元非济时具。余侯留滞海南居，鸿应来时一寄书。期君天柱之南、隐屏之北，共斸黄精煮山雪。
赠汪亦雪
作者：蓝仁
朝代：明
体裁：七言律诗

三年无处问平安，一日相过异地还。自说暂离人鲊瓮，也知生出鬼门关。园林但有中宵梦，尘土都非壮士颜。祇恐龙泉埋古狱，夜深紫气斗牛间。
赠薛鍊师
作者：蓝仁
朝代：明
体裁：七言律诗

长生何处得真传，径入名山住十年。共说墨符能役鬼，又参丹诀拟升仙。吹箫坐久云生石，鍊药迟眠月满天。我亦愿游方外者，安期应笑早华颠。
赠虞道士
作者：蓝仁
朝代：明
体裁：七言律诗

清修苦节学神仙，九转功成别有传。倾盖犹思山市语，画图遥寄草堂悬。一天星斗斟明水，几处风雷送有年。拟过苍峰看修竹，开门不惜煮春泉。
赠西山本淳
作者：蓝仁
朝代：明
体裁：七言律诗

先代诛茆傍翠岑，他山猿鹤也投林。药苗散漫冬无雪，桂树团栾月有阴。高枕白云同静境，挥弦流水入清音。酒仙唯数张颠健，酿得流霞每共斟。
足弱服胜骏丸怀仙牧老
作者：蓝仁
朝代：明
体裁：七言律诗

杖藜扶路更蹒跚，空想秋风过北山。带索荣公行自笑，看花镏跛醉仍还。欲填沟壑狂何益，久辱泥涂出转艰。仙老传方能胜骏，相期来往华嵩间。
述怀二首
作者：蓝仁
朝代：明

衰年无思独栖栖，月旦何劳更品题。自古冥飞知避弋，从来世事笑吹齑。阶前野鹤鸡同食，谷底芳兰棘自迷。天末数峰犹在眼，微阳隐映暮云西。平生百感复千忧，老景如登海上舟。毒雾不知何处尽，飓风空说有时休。艰难徐市仍求药，错愕任公畏下钩。悔不把茅同野衲，万山深处自遮头。
述怀二首·其一
作者：蓝仁
朝代：明
体裁：七言律诗

衰年无思独栖栖，月旦何劳更品题。自古冥飞知避弋，从来世事笑吹齑。阶前野鹤鸡同食，谷底芳兰棘自迷。天末数峰犹在眼，微阳隐映暮云西。
述怀二首·其二
作者：蓝仁
朝代：明
体裁：七言律诗

平生百感复千忧，老景如登海上舟。毒雾不知何处尽，飓风空说有时休。艰难徐市仍求药，错愕任公畏下钩。悔不把茅同野衲，万山深处自遮头。
追怀天壶旧游
作者：蓝仁
朝代：明
体裁：七言律诗

天壶不似在人寰，涌翠飞流面面寒。石径似梯同鸟上，洞门无锁有猿看。何年瑶草寻金涧，旧日仙桃捧玉盘。宴罢流霞分手后，独因诗兴更凭栏。
追赋怀富顺县丞徐惟楫卷
作者：蓝仁
朝代：明
体裁：七言律诗

为问徐卿自别离，鸣弦暂佐蜀邦时。关山迢递疏音况，风雨凄凉屡梦思。三峡泛舟清夜泊，双松当户绿阴移。乔迁此日知何处，江上逢梅寄一枝。
送别欧阳雪舟
作者：蓝仁
朝代：明
体裁：五言律诗

已是三年别，那知一笑俱。相看歌白雪，独往住玄都。画马尘生壁，笼鹅雨满湖。松门清夜月，还念故人无。
送卓叔良回三山二首
作者：蓝仁
朝代：明

老伴全稀少，斯文又寂寥。送君归故里，恼我在今朝。扶病一言饯，去程孤棹遥。黄花满三径，秋兴未萧条。诸孙远迎侍，独老久怀归。束担琴书古，还家邻旧非。扫松经故陇，采菊授时衣。八十免为客，庭柯倚夕晖。
送卓叔良回三山二首·其一
作者：蓝仁
朝代：明
体裁：五言律诗

老伴全稀少，斯文又寂寥。送君归故里，恼我在今朝。扶病一言饯，去程孤棹遥。黄花满三径，秋兴未萧条。
送卓叔良回三山二首·其二
作者：蓝仁
朝代：明
体裁：五言律诗

诸孙远迎侍，独老久怀归。束担琴书古，还家邻旧非。扫松经故陇，采菊授时衣。八十免为客，庭柯倚夕晖。
送太史子玄之忻城县丞
作者：蓝仁
朝代：明
体裁：七言律诗

庆远忻城岭海间，儒衣新授长民官。哦松不可閒风月，栖棘何愁老凤鸾。夷獠杂居生自遂，包茅入贡政从宽。惠连曾忝观风使，留得题诗到日看。
送康鍊师归上方观二首
作者：蓝仁
朝代：明

华盖峰前上方观，武夷洞口远游仙。送君竹杖归千里，寄我茅斋住两年。紫气浮关开雨雪，白云垂户候林泉。老怀此别休惆怅，更说崆峒寿几千。道人别我江西去，藜杖冲寒手自拈。久忆故山风月好，又惊归鬓雪霜添。邻翁远候苍精佩，关吏先知紫气瞻。若过新城烦借问，月间遗蜕在金蟾。
送康鍊师归上方观二首·其一
作者：蓝仁
朝代：明
体裁：七言律诗

华盖峰前上方观，武夷洞口远游仙。送君竹杖归千里，寄我茅斋住两年。紫气浮关开雨雪，白云垂户候林泉。老怀此别休惆怅，更说崆峒寿几千。
送康鍊师归上方观二首·其二
作者：蓝仁
朝代：明
体裁：七言律诗

道人别我江西去，藜杖冲寒手自拈。久忆故山风月好，又惊归鬓雪霜添。邻翁远候苍精佩，关吏先知紫气瞻。若过新城烦借问，月间遗蜕在金蟾。
送张启宗分韵得云岩朝爽
作者：蓝仁
朝代：明
体裁：七言律诗

仙岩上有白云浮，爽气朝来豁远眸。群壑渐分初上日，两峰高并欲凌秋。英灵未用讥尘俗，故老相期事钓游。幕下简书何日静，同歌瑶草望沧洲。
送彦材居贞
作者：蓝仁
朝代：明

二郑才名世并传，自成同气亦家贤。石渠有待书重校，宣室遥知席欲前。对雪肯过安道里，临风长望季鹰船。春光浩荡青云阔，目送双鸿上九天。闽关西去度嵯峨，下有轻舟入浙河。春日山川开雨雪，旧时滩濑减风波。玉堂莲炬须分直，茅屋村醪许重过。臃肿自惭山下木，老枝空干倚岩阿。
送彦材居贞·其一
作者：蓝仁
朝代：明
体裁：七言律诗

二郑才名世并传，自成同气亦家贤。石渠有待书重校，宣室遥知席欲前。对雪肯过安道里，临风长望季鹰船。春光浩荡青云阔，目送双鸿上九天。
送彦材居贞·其二
作者：蓝仁
朝代：明
体裁：七言律诗

闽关西去度嵯峨，下有轻舟入浙河。春日山川开雨雪，旧时滩濑减风波。玉堂莲炬须分直，茅屋村醪许重过。臃肿自惭山下木，老枝空干倚岩阿。
送徐仲圭回黄岩
作者：蓝仁
朝代：明
体裁：七言律诗

诗书正气有家传，乡邑皆称孺子贤。千里趋庭秋似水，重闱戏綵日如年。天台凤穴迎朝旭，九曲鱼歌起暮烟。两地平安报消息，灯花数夜照人眠。
送朱孟舒
作者：蓝仁
朝代：明

秋风送别出闽关，老桂吹香拂马鞍。分教往年曾北上，司征此日又南还。词林已富三冬学，云路终期九万抟。愧我无成头白尽，紫芝黄叶共空山。穷乡渐老不趋时，短褐飘萧两鬓丝。秋色黄花聊写兴，阳春白雪愧来诗。分毡潞水惊文采，携酒芝山访武夷。不为送行徵一语，巷南巷北未相知。
送朱孟舒·其一
作者：蓝仁
朝代：明
体裁：七言律诗

秋风送别出闽关，老桂吹香拂马鞍。分教往年曾北上，司征此日又南还。词林已富三冬学，云路终期九万抟。愧我无成头白尽，紫芝黄叶共空山。
送朱孟舒·其二
作者：蓝仁
朝代：明
体裁：七言律诗

穷乡渐老不趋时，短褐飘萧两鬓丝。秋色黄花聊写兴，阳春白雪愧来诗。分毡潞水惊文采，携酒芝山访武夷。不为送行徵一语，巷南巷北未相知。
送李孟和
作者：蓝仁
朝代：明
体裁：七言律诗

天书海内起英髦，肯许山林索价高。一日声名催宦达，十年踪迹类逋逃。女怜择对方谐卜，儿拟应门未代劳。宠禄少酬勤苦志，不知何处试牛刀。
送杜德基归省
作者：蓝仁
朝代：明
体裁：七言律诗

苦学怜君最少年，传毡况是隐君孙。屏山仰止来千里，杜曲分流溯一原。奇字政须询故学，力行无愧守空言。西风一夜归心切，知有慈亲独倚门。
送梨与云松
作者：蓝仁
朝代：明
体裁：七言律诗

百果称宗品最奇，餐冰咽雪食如饴。十年雨露栽培力，八月秋风采摘时。登俎应知全味在，倾筐还动故人思。张公大谷犹多树，芜没中园久不治。
送梨与刘镇抚
作者：蓝仁
朝代：明
体裁：七言律诗

自得佳名百果宗，累累几度熟秋风。树根频扫林无蚁，竹叶重遮谷有蜂。挥刃即看冰片落，登盘唯恐雪花融。野人久念将军渴，远递双筐手自封。
送牛自牧住武夷仙掌庵
作者：蓝仁
朝代：明

牧子风流老更狂，武夷六曲筑茅堂。肯从龙虎来今雨，懒向罗浮问故乡。山月夜寒丹伏火，洞天秋阔剑浮光。衰年总仗刀圭力，他日须传肘后方。牧子疏狂早学仙，武夷更欲住千年。已从春雨修茅屋，便拟秋风买钓船。仙酒肯分山客醉，神丹未许世人传。汪颠寂寞金公隐，尚想风流在眼前。
送牛自牧住武夷仙掌庵·其一
作者：蓝仁
朝代：明
体裁：七言律诗

牧子风流老更狂，武夷六曲筑茅堂。肯从龙虎来今雨，懒向罗浮问故乡。山月夜寒丹伏火，洞天秋阔剑浮光。衰年总仗刀圭力，他日须传肘后方。
送牛自牧住武夷仙掌庵·其二
作者：蓝仁
朝代：明
体裁：七言律诗

牧子疏狂早学仙，武夷更欲住千年。已从春雨修茅屋，便拟秋风买钓船。仙酒肯分山客醉，神丹未许世人传。汪颠寂寞金公隐，尚想风流在眼前。
送穆谷华
作者：蓝仁
朝代：明
体裁：七言律诗

二十年前知姓名，殊方未遂盍簪情。偶逢幽径询衰病，自说公车召老成。深谷良材须世用，高空健翮起秋清。野人愿比支离木，祇向山林送此生。
送茶与朱孟舒
作者：蓝仁
朝代：明
体裁：七言绝句

仙草灵芽出洞天，封题千里附归鞭。月明记得相寻处，曾试林间第一泉。
送董德舆迎侍兼柬三山诸友
作者：蓝仁
朝代：明
体裁：七言律诗

花压春城綵袖回，云飞秋水锦帆开。山中令尹忧官瘦，江上慈亲望子来。远道不违甘旨愿，清朝未乏孝廉材。三山故旧烦询问，岁晚相思肯寄梅。
送薛君玉调江西宪椽
作者：蓝仁
朝代：明
体裁：七言律诗

落花飞絮送残春，浊酒清歌别远人。宪府簿书淹岁月，宦途鞍马傍风尘。湖边有宅栖徐孺，城里无山隐子真。羡尔奋飞千里远，嗟余落魄二毛新。
送蜜与兰室
作者：蓝仁
朝代：明
体裁：七言律诗

松花崖蜜古方传，久服轻身更引年。爱伴茶炉烹雪水，懒随桂酒酿山泉。清涵渴肺醒司马，润入枯肠笑玉川。亦有小诗呈巨眼，烦将真味别中边。
送贡秘书入京
作者：蓝仁
朝代：明
体裁：七言律诗

沧海楼船卫百灵，秘书领旨赴朝廷。近开东观延卿月，旧入南闽识使星。一代文章推大手，百年礼乐抱遗经。蓬莱不许凡人到，空想藜光夜夜青。
送郑居贞
作者：蓝仁
朝代：明
体裁：七言律诗

十年三上乞閒居，又说鸣驺向草庐。尧代巢由终有托，汉廷严马欲何如。苍生久待东山起，素业能忘谷口锄。复有长林新构在，一堂风月五车书。
送陈子敬归三山
作者：蓝仁
朝代：明
体裁：七言律诗

石头城下住经年，乡路重寻谷口田。千里客愁淮水上，三山归兴海云边。故园松菊陶潜宅，旧日才名郑老毡。舟泊武夷思仰止，棹歌遗响堕空烟。
送魏上修
作者：蓝仁
朝代：明
体裁：七言律诗

建安多士起明经，年少如君学行成。春日慈乌勤返哺，秋风丹桂久遗荣。暂因乐育栖邻邑，又应贤良赴上京。自古移忠须就孝，天颜咫尺更陈情。
途中有感
作者：蓝仁
朝代：明
体裁：七言律诗

泥途汨汨雨霏霏，白黑谁能别是非。何物功名真拾芥，逼人富贵是危机。刑章正密飞腾少，礼乐方新揖让稀。槁木死灰忘世者，杖藜回首立斜晖。
酒德柬云松
作者：蓝仁
朝代：明
体裁：五言律诗

酒德宜齐圣，诗狂或助神。谁知同调者，不是独醒人。月上争扶路，风前倒戴巾。高年当戒得，未用托刘伦。
酬伯颖见访
作者：蓝仁
朝代：明
体裁：七言律诗

开门春日枉良朋，扶病相迎愧未能。采药久知来北谷，种瓜犹识住东陵。丹砂变化神仙术，白帽风流隐逸称。老我无由筋力健，庐峰云壑拟同登。
酬刘兰室题墨菊扇寄惠
作者：蓝仁
朝代：明
体裁：古风

白团谁写秋风曲，寄我茆斋扫炎燠。新纨皎洁一尺冰，浓墨淋漓数枝菊。摩挲双眼老复明，兴入东篱餐落英。苏仙笔下云雾湿，刘侯句里烟霞清。一丘养拙南山侧，敢拟柴桑旧时宅。清节谁怜白发翁，壮怀不倚黄金色。故人嘉会不可忘，永日清风吹我裳。长随怀袖送月影，更入箧笥生虹光。
酬答启东明上人诗画之惠
作者：蓝仁
朝代：明
体裁：七言律诗

上人自是赞休徒，风雨重逢世事殊。竹寺每怀尊宿健，草堂能忆故人无。三年艾起烟霞疾，八法书存竹石图。他日相思回首处，白云千丈一峰孤。
醉歌一首送刘兰室还建溪兼问苏明远椿桂
作者：蓝仁
朝代：明
体裁：古风

忆昔下马扣我门，惠连种豆归南村。脱巾漉酒共一醉，秉烛题诗期再论。人生安得长相见，世事谁知回首变。惆怅鸰原负急难，凄凉鹤发甘贫贱。清尊重对黄花前，更为后会知何年。菟裘问地君思隐，蜕骨名山吾欲仙。霞洲玉洞秋风老，更有何人拾瑶草。因君为我问三苏，墨池霜菊年年好。
重经平川有感
作者：蓝仁
朝代：明
体裁：七言律诗

坏道颓垣蔓草区，眼中人世古今殊。朱门五马先朝贵，白屋三徵此日无。松竹不堪论旧事，山林何处托潜夫。月明谁唱沧浪曲，欲问渔舟不可呼。
重题虚白道院
作者：蓝仁
朝代：明
体裁：古风

吾弟再来人，弱龄志神仙。师事月间老，辛苦二十年。丹书墨符役神鬼，白日青天致风雨。元阳真火分济人，不俾世间羸瘵苦。西山松柏里，仙人有旧庐。白云长芝草，青霞护道书。林居圜屋奠八卦，草衣木食参玄化。宴坐灵龟息渐微，空歌白鹤飞初夏。青春三十功累成，名列丹台玉署深。蓬莱官府案行密，特遣仙者来中林。瓢笠过门日当午，一语不合幡然去。杖藜挥袂风飘飘，回首云深不知处。微言至理岂易逢，仙缘尚隔一尘中。前程怅望鸾凤远，遗蜕偶与蛇蝉同。学仙求道难如此，拔宅徒劳慕刘许。我来抚景重兴怀，满林白石空延伫。
野鹰
作者：蓝仁
朝代：明
体裁：古风

野鹰栖老江边树，整刷毛衣矜爪距。深林未见攫妖狐，近市且知争腐鼠。天生羽族谁尔雄，尔德不肖形躯同。云霄真骨死炎瘴，来者如斯往者空。
问流人
作者：蓝仁
朝代：明
体裁：七言律诗

道旁辛苦问流人，非罪相看误此身。何用老成徒取辱，久知温饱不如贫。衣裳臭秽沾床汗，枷械拘挛满面尘。不自我先休叹恨，周馀靡有孑遗民。
闻小儿欲归
作者：蓝仁
朝代：明
体裁：七言绝句

风雨泥途汨汨忙，新春残腊寄他乡。归期趁得天涯燕，社日飞来入草堂。
阙雨
作者：蓝仁
朝代：明
体裁：七言律诗

云霓踪迹未全消，数日山中草木焦。徒有世人祠土梗，自无神力倒天瓢。邻床并汲愁枯井，田舍相过叹槁苗。欲问天钧谁主宰，十年不听太平谣。
阙雨寄上官鍊师
作者：蓝仁
朝代：明
体裁：七言律诗

七月三旬天不雨，两乡百里井无泉。连畦接畛枯将尽，铄石流金势可怜。江上雷云虚作意，山中草木欲生烟。仙人不管蓬莱浅，深琐苍龙洞里眠。
阙雨寄程云壑
作者：蓝仁
朝代：明
体裁：七言律诗

十处结淋九涸泉，几人奔走祇堪怜。自焚虚拟之推死，私祭难销孝妇愆。渐恐扬尘侵海水，久知垂象动星躔。梅峰隐者非忘世，也向云间礼孔仙。
除夜忆小儿泊峡口
作者：蓝仁
朝代：明
体裁：七言绝句

除夜孤灯对短篷，浮生原不定西东。断猿何处惊残梦，风雨萧萧宿峡中。
雨中
作者：蓝仁
朝代：明

淫雨仍无赖，名花亦自残。林深云久暗，城晚雪犹寒。问粟瓶长罄，呼尊酒已乾。衰年将百虑，惆怅独凭栏。久雨不能休，花时惨似秋。牛羊僵在野，鱼鳖困中流。敢叹泥涂苦，长怀畎亩忧。滂沱非润物，天意远难求。燕仆多空垒，莺僵在远林。春霜晴不久，社雨冷难禁。妄动徵前失，深藏异此心。故山栖老鹤，永夜自长吟。冰雪似三冬，莺花又一空。毛寒谁问马，指直久妨农。和气从今转，严威未可穷。野人时望日，霁色露前峰。
雨中·其一
作者：蓝仁
朝代：明
体裁：五言律诗

淫雨仍无赖，名花亦自残。林深云久暗，城晚雪犹寒。问粟瓶长罄，呼尊酒已乾。衰年将百虑，惆怅独凭栏。
雨中·其三
作者：蓝仁
朝代：明
体裁：五言律诗

燕仆多空垒，莺僵在远林。春霜晴不久，社雨冷难禁。妄动徵前失，深藏异此心。故山栖老鹤，永夜自长吟。
雨中·其二
作者：蓝仁
朝代：明
体裁：五言律诗

久雨不能休，花时惨似秋。牛羊僵在野，鱼鳖困中流。敢叹泥涂苦，长怀畎亩忧。滂沱非润物，天意远难求。
雨中·其四
作者：蓝仁
朝代：明
体裁：五言律诗

冰雪似三冬，莺花又一空。毛寒谁问马，指直久妨农。和气从今转，严威未可穷。野人时望日，霁色露前峰。
雨中会云松无善宿西山
作者：蓝仁
朝代：明
体裁：七言律诗

清宵那得酒如川，共听檐声吼涧泉。茅屋闭门惭旧隐，松窗下榻集群贤。茶瓯款话更深后，诗卷分题烛影前。归思纵忙犹阻水，竹床布被且同眠。
雨中怀子冶兼善
作者：蓝仁
朝代：明
体裁：五言律诗

去年秋社别，今雨草堂思。衰病难为况，暌离已许时。连床谈旧事，对酒诵新诗。清夜檐花落，休忘郑老期。
雨歇用前韵
作者：蓝仁
朝代：明
体裁：五言律诗

雨歇尘仍暗，秋来水更浑。草深迷虎穴，雾重失渔村。生理何多难，吟怀久已昏。徬徨如有得，惆怅竟无言。
雨脚
作者：蓝仁
朝代：明
体裁：五言律诗

雨脚时时急，溪头日日浑。渔舟侵野市，虎迹遍荒村。老去心空壮，忧来眼并昏。无生差近理，欲究梵王言。
雪中候云壑不至书怀兼柬云松昆仲
作者：蓝仁
朝代：明
体裁：古风

卧病空山连日雪，崖谷平沉高石没。朝晖倚杖坐茆檐，夜气拥炉烧榾柮。兵选三丁壮者稀，祗馀翁媪守柴扉。秋霜早杀空晚稼，寒机尽用无冬衣。听说诛求愈悽恻，转忆承平乐耕织。暖入狐裘念苦寒，饱分玉食怜饥色。九折危途一道溪，故人相望阻攀跻。惜乏篮舆度雪水，安得青鞋踏雪泥。
雪中偶成
作者：蓝仁
朝代：明

背郭茅堂早闭门，天寒独恋缊袍温。琴书散漫无宾客，稼穑艰难有子孙。竹杖稍能扶病力，梅花强欲恼吟魂。蹇驴踏雪如堪借，行尽江南数里村。腊前三白报年丰，里巷欢愉著处同。林野渐添饥鸟雀，阶除初积走儿童。梨花柳絮遮无地，鹭羽鸿毛散满空。也有灞桥清兴在，独惭衰老句难工。
雪中偶成·其一
作者：蓝仁
朝代：明
体裁：七言律诗

背郭茅堂早闭门，天寒独恋缊袍温。琴书散漫无宾客，稼穑艰难有子孙。竹杖稍能扶病力，梅花强欲恼吟魂。蹇驴踏雪如堪借，行尽江南数里村。
雪中偶成·其二
作者：蓝仁
朝代：明
体裁：七言律诗

腊前三白报年丰，里巷欢愉著处同。林野渐添饥鸟雀，阶除初积走儿童。梨花柳絮遮无地，鹭羽鸿毛散满空。也有灞桥清兴在，独惭衰老句难工。
雪中抵竹梅斋
作者：蓝仁
朝代：明
体裁：七言律诗

冲风冒雨转幽崖，雪满长空夜色催。客枕有时惊折竹，游帷无处认寒梅。野人篱落孤烟迥，茆屋琼瑶几尺堆。扫入公家徵敛足，冰山不愿太阳来。
非昔
作者：蓝仁
朝代：明
体裁：五言律诗

览镜惊毛发，殊非宿昔翁。狂来诗有兴，愁极酒无功。久病成真跛，流言息近聋。明知过相问，起坐夕阳中。
题东郊归牧图
作者：蓝仁
朝代：明

牛背相驱下陇时，夕阳门巷景迟迟。欹眠倒立休相讶，造化从来似小儿。浅石幽柯草满川，吴牛背上稳于船。儿童颠倒争喧笑，绝似雍熙在目前。
题东郊归牧图·其一
作者：蓝仁
朝代：明
体裁：七言绝句

牛背相驱下陇时，夕阳门巷景迟迟。欹眠倒立休相讶，造化从来似小儿。
题东郊归牧图·其二
作者：蓝仁
朝代：明
体裁：七言绝句

浅石幽柯草满川，吴牛背上稳于船。儿童颠倒争喧笑，绝似雍熙在目前。
题云松九江秀色图方壶画
作者：蓝仁
朝代：明
体裁：古风

渊明柳，太白松，九江千载生清风。后来张籍学稽古，志操却与前贤同。早年仕宦游闽中，白头不归乡井空。长思故业劳梦寐，旧揽秀色积幽衷。琵琶亭，香炉峰。伤离恨别不足较，寻幽望远将谁从。题书扱小宋，挥笔烦壶公。青山白云负轻策，落霞秋水浮孤蓬。昨日携图来叩户，品题愧我非才雄。江山如此游不到，惆怅一生田舍翁。
题云翁龙
作者：蓝仁
朝代：明
体裁：七言律诗

画龙近代数云翁，下笔斯须变化同。漠漠天阴连海水，纷纷云气逐溪风。偶看全体惊垂老，安得真形走画工。纨素萧条悬壁堵，不为霖雨梦高宗。
题伯颖云林茅屋图
作者：蓝仁
朝代：明

将军今为庶，茅屋住云林。白帽长年著，黄精积雪寻。已闻瓜地近，更说鹿门深。猿鹤频来往，真知避世心。中林避世士，茅屋一閒云。雨笠寻芝术，晴窗究典坟。竹深羊仲至，瓜熟邵平分。也有幽栖处，长随鹿豕群。避人深卜隐，食力自为园。卖药从过市，催租不到门。厨烟蒸术起，社酒漉醅浑。风雨相期夜，诗成更细论。
题伯颖云林茅屋图·其一
作者：蓝仁
朝代：明
体裁：五言律诗

将军今为庶，茅屋住云林。白帽长年著，黄精积雪寻。已闻瓜地近，更说鹿门深。猿鹤频来往，真知避世心。
题伯颖云林茅屋图·其三
作者：蓝仁
朝代：明
体裁：五言律诗

避人深卜隐，食力自为园。卖药从过市，催租不到门。厨烟蒸术起，社酒漉醅浑。风雨相期夜，诗成更细论。
题伯颖云林茅屋图·其二
作者：蓝仁
朝代：明
体裁：五言律诗

中林避世士，茅屋一閒云。雨笠寻芝术，晴窗究典坟。竹深羊仲至，瓜熟邵平分。也有幽栖处，长随鹿豕群。
题余复婴寄惠南山别墅图
作者：蓝仁
朝代：明
体裁：七言律诗

道人放笔起峥嵘，一片南山割眼明。秋老层崖黄叶遍，天清幽墅白云生。振衣便欲乘风去，采药还随入谷行。投老相依猿鹤侣，共知溪上草堂成。
题六朝遗秀图
作者：蓝仁
朝代：明

登临长忆凤凰台，六代兴衰迹已灰。山色共知今日好，水声如诉旧时哀。天低白日浮云合，地胜黄金与土埋。王谢诸公吟不尽，风光留待后人来。石头城下系孤篷，满眼兴亡六代宫。吴晋山川非旧国，宋齐陵墓但秋风。牺牲不入诸天界，花月高歌永夜中。欲问渔翁浑不识，年年江上蓼花红。
题六朝遗秀图·其一
作者：蓝仁
朝代：明
体裁：七言律诗

登临长忆凤凰台，六代兴衰迹已灰。山色共知今日好，水声如诉旧时哀。天低白日浮云合，地胜黄金与土埋。王谢诸公吟不尽，风光留待后人来。
题六朝遗秀图·其二
作者：蓝仁
朝代：明
体裁：七言律诗

石头城下系孤篷，满眼兴亡六代宫。吴晋山川非旧国，宋齐陵墓但秋风。牺牲不入诸天界，花月高歌永夜中。欲问渔翁浑不识，年年江上蓼花红。
题刘伯寿菊逸卷
作者：蓝仁
朝代：明
体裁：五言律诗

种菊宁无意，幽居得自怡。丘园临晚节，霜露傲寒枝。逐客餐英夕，休官待酒时。清风与高致，千载重相期。
题刘商观奕图
作者：蓝仁
朝代：明
体裁：古风

遥峰苍苍松桧色，涧水无声晚烟白。围棋不见商山翁，伐木那逢会稽客。行人遥指烂柯山，洞里群仙白书閒。石床对奕岂知久，樵子旁观殊未还。执柯却坐莓苔石，胜负眼前誇得失。石烂松枯不计年，云子琼浆堪度日。斧柯已烂下山迟，城郭虽存故旧非。处处桃花无路入，双双白鹤背人飞。仙游寂寞秋山里，图画千年尚如此。社稷山河几局新，地老天荒遗数子。君看沧海变桑田，一木不支何足怜。
题刘子长留耕图
作者：蓝仁
朝代：明
体裁：五言排律

原隰春山远，门庐涧水斜。三忠先世泽，五亩旧生涯。小圃连乔木，疏畦带落花。种苗侵雨露，去草拨泥沙。已佩平安训，何论赋敛加。箪瓢分菽水，衣褐给桑麻。耕凿无多地，流传有几家。从知瓜瓞颂，不为古人誇。
题南山秋色
作者：蓝仁
朝代：明
体裁：六言诗

南山一片秋色，老子半间白云。他日瓢中酒熟，竹林风月平分。
题南山秋色
作者：蓝仁
朝代：明
体裁：古风

忆昔弱冠心冥顽，趋庭侍训溪南山。綵衣朝日动春色，蕙帐秋风生夜寒。三年奔走衡湘间，候问寝食通平安。归田在念竟莫遂，陟岵引领空长叹。结庐新阡陟松柏，捧土涕泪垂汍澜。仙人怪我久不返，画图寄示青㠝岏。云霞映隐石崖紫，霜露点染枫林丹。旧时猿鹤良有待，向夕渔樵相与还。催呼童仆与老母，杖藜入谷寻柴关。躬耕力学企先志，绝顶爽气穷跻攀。
题听松轩
作者：蓝仁
朝代：明
体裁：七言律诗

野老林居入万松，曲肱高卧听长风。龙吟水底寒初起，虎啸山前气更雄。天籁未收人境内，秋声又挟海涛东。客来剥啄惊幽梦，彷佛钧天曲未终。
题吴德旸山水小景
作者：蓝仁
朝代：明
体裁：五言律诗

云山分远近，水石助清幽。老眼看名画，深怀似故丘。草迷行鹤径，藤引钓鱼舟。卖药忘机者，无人识伯休。
题孤松怪石图
作者：蓝仁
朝代：明
体裁：七言绝句

老枝枯干倚岩峦，纵有风云变化难。自是无心爱春色，千年留与石同看。
题宣和画鹅雏卷
作者：蓝仁
朝代：明

柳下金沟煖似汤，羽翎全短毳毛长。睿思不及鹰扬力，爱画舟前似酒黄。宴安花木应成癖，游戏翎毛思有馀。内苑养雏何所赐，右军能写道家书。
题宣和画鹅雏卷·其一
作者：蓝仁
朝代：明
体裁：七言绝句

柳下金沟煖似汤，羽翎全短毳毛长。睿思不及鹰扬力，爱画舟前似酒黄。
题宣和画鹅雏卷·其二
作者：蓝仁
朝代：明
体裁：七言绝句

宴安花木应成癖，游戏翎毛思有馀。内苑养雏何所赐，右军能写道家书。
题小幅雪景
作者：蓝仁
朝代：明

短棹中流往复还，神交元不在承颜。剡溪清兴何人会，月满长川雪满山。湖边倒树玉为槎，树底茆檐路半斜。饥鹤翅寒飞不去，伴人閒立看梅花。玉堂空愧故人招，风雪归来渡野桥。留得平生诗兴在，蹇驴破帽鬓萧萧。蓝关回首自凄凉，积雪层冰道路长。去国可无三宿恋，旁人休笑马蹄僵。
题小幅雪景·其一
作者：蓝仁
朝代：明
体裁：七言绝句

短棹中流往复还，神交元不在承颜。剡溪清兴何人会，月满长川雪满山。
题小幅雪景·其三
作者：蓝仁
朝代：明
体裁：七言绝句

玉堂空愧故人招，风雪归来渡野桥。留得平生诗兴在，蹇驴破帽鬓萧萧。
题小幅雪景·其二
作者：蓝仁
朝代：明
体裁：七言绝句

湖边倒树玉为槎，树底茆檐路半斜。饥鹤翅寒飞不去，伴人閒立看梅花。
题小幅雪景·其四
作者：蓝仁
朝代：明
体裁：七言绝句

蓝关回首自凄凉，积雪层冰道路长。去国可无三宿恋，旁人休笑马蹄僵。
题平川云树图
作者：蓝仁
朝代：明
体裁：五言绝句

窈窕川谷静，苍茫云树深。十年岐路者，一片故园心。
题廉宣仲墨竹
作者：蓝仁
朝代：明

先朝文物佳公子，善写苍筤一两枝。不有百年真翰在，清风高节几人知。城中无土种琅玕，苍翠时时画里看。最忆西山秋影静，满身凉月更凭阑。
题廉宣仲墨竹·其一
作者：蓝仁
朝代：明
体裁：七言绝句

先朝文物佳公子，善写苍筤一两枝。不有百年真翰在，清风高节几人知。
题廉宣仲墨竹·其二
作者：蓝仁
朝代：明
体裁：七言绝句

城中无土种琅玕，苍翠时时画里看。最忆西山秋影静，满身凉月更凭阑。
题张兼善云树图
作者：蓝仁
朝代：明
体裁：五言绝句

平川开远景，倦客忆先庐。数里閒云在，东风过雨初。
题张师夔小景
作者：蓝仁
朝代：明
体裁：七言绝句

空山秃木两株长，屈干樛枝半欲僵。下有敷荣三五树，自缘低处少风霜。
题徐士振蜀路看梅卷
作者：蓝仁
朝代：明
体裁：七言律诗

綵服曾游锦水滨，见梅如见故乡亲。当时鼓棹难为别，此日挥毫欲写真。万里蜀山频入梦，一枝春色远随人。欧阳翰墨名当代，赠尔寒梢数萼新。
题志玄崎岖窈窕卷
作者：蓝仁
朝代：明
体裁：五言律诗

青牛去不返，黄鹤已难追。独羡持初志，长斋似旧时。洞天寻伴侣，丹火慕真师。他日缑山顶，家人待一辞。
题愚斋卷二首
作者：蓝仁
朝代：明

丈室愚名扁，西家笑读书。力行非宁及，私省岂回如。孟谷呼相应，柳溪閒可渔。终知移不得，直诈古今殊。武健惟材任，斋居岂强名。奇兵长自用，困学久须明。不径心常正，移山气未平。功成应养晦，冠弁似儒生。
题愚斋卷二首·其一
作者：蓝仁
朝代：明
体裁：五言律诗

丈室愚名扁，西家笑读书。力行非宁及，私省岂回如。孟谷呼相应，柳溪閒可渔。终知移不得，直诈古今殊。
题愚斋卷二首·其二
作者：蓝仁
朝代：明
体裁：五言律诗

武健惟材任，斋居岂强名。奇兵长自用，困学久须明。不径心常正，移山气未平。功成应养晦，冠弁似儒生。
题方方壶画垂纶意
作者：蓝仁
朝代：明

渔父空头白，生涯一舸微。欲浮沧海去，又逐暮潮归。云树远重重，川平夕有风。买鱼呼不应，船过钓台东。
题方方壶画垂纶意·其一
作者：蓝仁
朝代：明
体裁：五言绝句

渔父空头白，生涯一舸微。欲浮沧海去，又逐暮潮归。
题方方壶画垂纶意·其二
作者：蓝仁
朝代：明
体裁：五言绝句

云树远重重，川平夕有风。买鱼呼不应，船过钓台东。
题方方壶风云高仙图
作者：蓝仁
朝代：明
体裁：七言律诗

仙人来往驭飙车，岂料遗踪入画图。林下曾逢骑一虎，云间常想度双凫。千峰夜月箫声远，万里晴天剑影孤。未遂沧州瑶草愿，梦随飞佩过方壶。
题春山访隐图
作者：蓝仁
朝代：明
体裁：七言律诗

游山有兴未从容，偶向君家阅数峰。水泛落花凡几曲，云开远岫似千重。茆堂有约琴尊共，萝径何时杖履从。避世老翁头雪白，风前徙倚听长松。
题春雨蓝涧图
作者：蓝仁
朝代：明
体裁：古风

云烟惨惨春林里，风雨潇潇涧声起。荷笠宜耕桑柘村，持竿欲钓桃花水。吾弟俊年多读书，生怕轩冕来相拘。布衣拟就涧边老，草坐似习山中癯。朝廷偶说通贤路，州县临门逼人去。秋天岭海下鹰鹯，落日川原肃狐兔。清才直气不入时，坐守古道冲危机。无人更扫蓝涧屋，有墓已题春雨碑。
题朱士坚屏山隐居图
作者：蓝仁
朝代：明

临川城外隐君子，儿孙满目自绳绳。三世喜闻诗礼学，一门独著孝廉称。上堂綵戏春多酒，满屋书声夜有灯。盛大岂容终隐逸，白眉先起任贤能。翠屏山下卜幽居，秋水荷花十里馀。遁世已甘栖？亩，起家何负读诗书。近闻拔萃游京学，又见求贤拥传车。年少功名方快意，早持恩诰入门庐。
题朱士坚屏山隐居图·其一
作者：蓝仁
朝代：明
体裁：七言律诗

临川城外隐君子，儿孙满目自绳绳。三世喜闻诗礼学，一门独著孝廉称。上堂綵戏春多酒，满屋书声夜有灯。盛大岂容终隐逸，白眉先起任贤能。
题朱士坚屏山隐居图·其二
作者：蓝仁
朝代：明

翠屏山下卜幽居，秋水荷花十里馀。遁世已甘栖？亩，起家何负读诗书。近闻拔萃游京学，又见求贤拥传车。年少功名方快意，早持恩诰入门庐。
题朱士坚屏山隐居图·其二
作者：蓝仁
朝代：明
体裁：七言律诗

翠屏山下卜幽居，秋水荷花十里馀。遁世已甘栖�亩，起家何负读诗书。近闻拔萃游京学，又见求贤拥传车。年少功名方快意，早持恩诰入门庐。
题杜德基望云轩卷
作者：蓝仁
朝代：明
体裁：七言律诗

平川上有望云轩，栋宇飘零旧扁存。遗墨犹能传异代，承家应喜得贤孙。春风回首思先垄，秋色关心隔故园。百世诗书馀泽远，草堂元在浣花村。
题梅根读易图
作者：蓝仁
朝代：明
体裁：七言绝句

疏花老干转春风，独坐观书夕照中。倘许苍苔分半席，也来林下论参同。
题梅窗玩易图
作者：蓝仁
朝代：明
体裁：七言绝句

月到书帷夜肃然，南枝微有暗香传。静中紬绎先天学，消长盈虚在目前。
题樵隐图
作者：蓝仁
朝代：明
体裁：五言绝句

野桥横涧浅，茅屋傍林微。隐者无寻处，春山伐木归。
题欧阳楚翁梅竹画
作者：蓝仁
朝代：明
体裁：古风

道人下笔天机熟，宋末元初写梅竹。琅玕个个起中林，琼树娟娟在空谷。三花五蕊天然好，直节心虚肯相保。花光老可费经营，和靖子猷惊绝倒。兵戈流落存者稀，展玩茆屋生光辉。罗浮月色忽在手，渭川白云随我飞。此翁亦是英雄辈，事异时非聊自晦。百年翰墨可流传，开图静与仪刑对。
题欧阳雪舟墨梅二首
作者：蓝仁
朝代：明

横梢倒干春偏好，冷蕊疏花晚自妍。我老正须诗兴助，欲移茅屋住湖边。最忆庐陵老炼师，酒酣挥笔写南枝。春风开尽江头树，不见扁舟载月时。
题欧阳雪舟墨梅二首·其一
作者：蓝仁
朝代：明
体裁：七言绝句

横梢倒干春偏好，冷蕊疏花晚自妍。我老正须诗兴助，欲移茅屋住湖边。
题欧阳雪舟墨梅二首·其二
作者：蓝仁
朝代：明
体裁：七言绝句

最忆庐陵老炼师，酒酣挥笔写南枝。春风开尽江头树，不见扁舟载月时。
题武季远竹木图
作者：蓝仁
朝代：明
体裁：五言律诗

轻纨剪霜素，妙墨写秋林。脩竹露华润，石崖云气深。凤栖淇水暮，龙化渭川阴。载美武公德，永怀单父琴。
题沿山王那海千户澄清亭
作者：蓝仁
朝代：明
体裁：七言律诗

绮户朱疏面面遥，不知城郭有尘嚣。石岩云气何萧爽，池水天光共泬寥。杨柳梧桐分处处，鸳鸯滩鶒并朝朝。杜陵也有南塘兴，题向将军第五桥。
题海好问西湖霜月轩
作者：蓝仁
朝代：明
体裁：七言律诗

华轩南敞对湖船，有客弦歌夜不眠。枫落吴江霜正肃，潮生沧海月初圆。自吟肺腑寒光入，欲赴襟期爽气连。门外梅花凡几树，杖藜蹋影访逋仙。
题清江碧嶂集追怀清碧杜先生
作者：蓝仁
朝代：明
体裁：古风

山中之人号云壑，落日题诗寄溪阁。示我清江碧嶂诗，开卷清风满寥廓。忆昨先生林下居，黄花翠竹临阶除。平生不受天子禄，老向名山空著书。十年死别如朝暮，一望孤坟泪如雨。往事悠悠叹逝川，遗编零落俱尘土。江湖耆旧晚更稀，此卷乃出幽人为。细书深刻不易得，短咏长歌劳我思。虞杨范揭名当代，犹敬先生师法在。祇今馀子徒纷纷，敢以涓流敌沧海。清庙之瑟朱丝弦，九皋鹤唳声清圆。波涛万顷注三峡，魑魅九鼎传千年。吁嗟古人多泯没，一字流传风渐歇。高情古调人莫知，夜久长松转霜月。
题清源游仙图
作者：蓝仁
朝代：明
体裁：七言律诗

海上神山只远闻，图中真景识清源。云开秋色连蓬岛，雨过春阴散石门。应有仙人骑出虎，定无逋客恨啼猿。人间岁月头空白，安得流霞共一尊。
题清源玩易图
作者：蓝仁
朝代：明
体裁：七言绝句

一卷羲经足洗心，研朱滴露向秋林。仙人欲授参同论，白鹤飞来夜已深。
题湖山清隐图
作者：蓝仁
朝代：明
体裁：六言诗

南山北山秋色，东崦西崦人家。倦客不归头白，数年空负烟霞。
题烟波垂钓扇面
作者：蓝仁
朝代：明
体裁：七言绝句

渔钓生涯不为贫，烟波鸥鸟日相亲。鉴湖一曲秋风兴，谁似知章早乞身。
题独骏图
作者：蓝仁
朝代：明
体裁：七言绝句

圉人牵出柳风凉，十二天闲白昼长。老眼渐看兵革息，相逢期在华山阳。
题王仲文临清阁卷
作者：蓝仁
朝代：明
体裁：七言绝句

高阁留宾酒满杯，秋风千里雁初来。故园松竹平安在，天际归舟不用催。
题王仲文监税临清阁卷
作者：蓝仁
朝代：明

官阁临清背市廛，司征馀暇思飘然。牛羊春雨回山径，鸥鹭秋风傍钓船。酒熟重期何日会，诗成还有几人传。瓜时未欲忘清景，归捧新图鹤发前。城隅官阁下临河，监税閒来载酒过。两岸蝉声喧湿翠，一天鹭影落晴波。凭栏自有幽人乐，趋市能无估客歌。三载政成心似水，柏台还说荐书多。官阁新成胜槩兼，日长公暇理牙签。青山对榻岚光重，碧水当轩爽气添。客到无时浮大白，人间何处有朱炎。遥知睡起题诗际，燕语随风落画檐。
题王仲文监税临清阁卷·其一
作者：蓝仁
朝代：明
体裁：七言律诗

官阁临清背市廛，司征馀暇思飘然。牛羊春雨回山径，鸥鹭秋风傍钓船。酒熟重期何日会，诗成还有几人传。瓜时未欲忘清景，归捧新图鹤发前。
题王仲文监税临清阁卷·其三
作者：蓝仁
朝代：明
体裁：七言律诗

官阁新成胜槩兼，日长公暇理牙签。青山对榻岚光重，碧水当轩爽气添。客到无时浮大白，人间何处有朱炎。遥知睡起题诗际，燕语随风落画檐。
题王仲文监税临清阁卷·其二
作者：蓝仁
朝代：明
体裁：七言律诗

城隅官阁下临河，监税閒来载酒过。两岸蝉声喧湿翠，一天鹭影落晴波。凭栏自有幽人乐，趋市能无估客歌。三载政成心似水，柏台还说荐书多。
题班姬扇面
作者：蓝仁
朝代：明
体裁：七言绝句

花比容颜石比心，自将团扇写新吟。同车昨日辞天宠，不用长门买赋金。
题画龙
作者：蓝仁
朝代：明
体裁：七言律诗

淮水归舟数客程，传看龙挂雨初晴。九重天际腾身近，一聚云间掉尾横。此日画图存彷佛，何时爻象应文明。风雷澒洞西窗夜，祇讶僧繇已点睛。
题秋山访隐图
作者：蓝仁
朝代：明
体裁：古风

遥峰苍苍白云白，红树黄花间秋色。三径曾寻蒋诩居，一区尚忆扬雄宅。十年不见鹤田翁，远水长山入梦中。凉飙散荣远林静，微雨湿衣空翠浓。先生见客幡然出，发短眉长眼如漆。穷高极厚作千年，虚往实归凡几日。画图绝似鹤田秋，不许同行只独游。黄绮正须天子召，巢由底用世人求。
题程芳远游方卷
作者：蓝仁
朝代：明
体裁：七言律诗

留形且作地行仙，依止名山五十年。云水远游天下半，松筠高节岁寒全。清吟近日窥风雅，真诀先天讲洞玄。吾弟论交多换骨，还丹未许老夫传。
题西山庵
作者：蓝仁
朝代：明
体裁：七言律诗

空山寂寂守岩扃，独鹤栖栖傍草亭。晓镜又催霜雪白，秋衣不换芰荷青。仙人住处多栽药，野老来时或负苓。同气凋零衰朽在，百年光景似晨星。
题观音岩
作者：蓝仁
朝代：明
体裁：五言律诗

石色依庐阜，潮音接普陀。江云晴自远，水月夜还多。鸟为衔花至，龙因问法过。瓣香瞻彷佛，帆影拂嵯峨。
题赵子庸古木居卷
作者：蓝仁
朝代：明
体裁：七言律诗

赵子西江古木居，客游未返十年馀。蛟龙倔彊垂当户，蝌蚪流传贮有书。风雨每嗟乡梦远，尘埃近觉宦情疏。邻人喜遂归来愿，落叶荒苔并扫除。
题车老人墨竹
作者：蓝仁
朝代：明
体裁：五言绝句

秋色映琅玕，青青共岁寒。过庭山月白，留影易栖鸾。
题郑居贞长林书屋
作者：蓝仁
朝代：明
体裁：七言律诗

万松楼外问松楼，下有长林百亩幽。最念诗书先泽远，频伤兵燹故园秋。楩楠自足充新构，风月从知胜旧游。插架牙签三万轴，诸孙文彩继弓裘。
题郑德彰员外所藏高彦敬画楚江春晓图
作者：蓝仁
朝代：明
体裁：古风

旭日未出群山昏，苍茫楚江多白云。芳洲无人采蘅杜，落花飞絮春纷纷。晴岚满户渔家晓，花枝彷佛闻啼鸟。巫阳梦断三峡空，湘渚愁深九疑小。文彩风流高尚书，如此江山归画图。平芜烟蔼水空阔，阴壑松桧天模糊。左司郎官何处得，高堂紫翠生春色。是中宜有五湖人，一叶扁舟荡空碧。风尘兵革浩茫茫，对此便欲歌沧浪。碧梧翠竹生高冈，岂无彩凤鸣朝阳。
题雪景
作者：蓝仁
朝代：明
体裁：七言律诗

高阁临江户牖开，儿童欢喜故人来。不知天际孤帆到，祗讶山阴短棹回。雪冻白鱼初上钓，天寒绿蚁自添杯。题诗正好分清气，回首琼瑶万壑堆。
题青山白云图
作者：蓝仁
朝代：明
体裁：六言诗

茆屋何人共住，石林似我曾游。白云只在半岭，青山谁到上头。
题马大使青城图
作者：蓝仁
朝代：明
体裁：古风

青城丈人高入云，野老未识应先闻。画图朝开拭我目，兴入深谷穷其源。四川号雄观，五岳争推尊。昔在汉季老仙伯，烧丹井灶今仍存。二十四治属呵禁，鬼魅不得侵人群。后来肥遁更多士，采芝斸药深林里。樵夫误到老人村，世代传流长孙子。马卿食禄东南隅，思山愿乞明年归。祇今圣代重养老，春风会送斑斓衣。
题黄仲文为孔方作松林樵者图
作者：蓝仁
朝代：明

伐木幽人入翠微，松间久坐澹忘机。百年霜雪高柯在，一曲天风古调稀。放笔拟将韦偃敌，携书懒逐买臣归。图成寄示宁无意，伴我山中老采薇。松下幽人不受呼，低头屈膝对双株。半空翠色连苍蔼，片石清阴转白驹。兀坐似忘浮世事，乍逢应讶列仙癯。庐山五老峰前路，还有云巢似此无。
题黄仲文为孔方作松林樵者图·其一
作者：蓝仁
朝代：明
体裁：七言律诗

伐木幽人入翠微，松间久坐澹忘机。百年霜雪高柯在，一曲天风古调稀。放笔拟将韦偃敌，携书懒逐买臣归。图成寄示宁无意，伴我山中老采薇。
题黄仲文为孔方作松林樵者图·其二
作者：蓝仁
朝代：明
体裁：七言律诗

松下幽人不受呼，低头屈膝对双株。半空翠色连苍蔼，片石清阴转白驹。兀坐似忘浮世事，乍逢应讶列仙癯。庐山五老峰前路，还有云巢似此无。
题黄仲文小景四首 其一 春日观泉
作者：蓝仁
朝代：明
体裁：七言绝句

雨过春山草木稠，悬崖千尺挂飞流。幽人倚杖遥观处，似在庐山五老游。
题黄仲文小景四首 其三 凉宵对月
作者：蓝仁
朝代：明
体裁：七言绝句

晴空万里片云收，山木萧萧虎豹秋。对酒愿留天上月，清光长照少年头。
题黄仲文小景四首 其二 清昼鼓琴
作者：蓝仁
朝代：明
体裁：七言绝句

绿树垂帷石作台，龙唇拂拭自徘徊。黄埃赤石人间世，正想南风解愠来。